Avstriyalı rejissorun yeni filmləri – VİDEO – Qaraqoyunlu dərəsi\nAvstriyalı rejissorun yeni filmləri – VİDEO\n“Əsl kino” layihəsində Mixael Hanekenin “Xoşbəxt son” (2017) və Mia Hansen Lövenin “Gələcək” (2016) filmlərini təqdim edirik.\nAvstriyalı rejissor Mixael Hanekenin “Xoşbəxt son” filmi 70-ci Kann festivalının əsas müsabiqə proqramında iştirak edib.\nSüjet: Hadisələr Fransanın Kale şəhərində yaşayan zəngin fransız ailəsində baş verir. Ailə başçısı, qoca Jorj (Jan Lui Trentinyan) həyatdan yorulub, onu bu dünyaya bağlayan nəsə qalmayıb. Qızı Anna (İzabel Yupper) böyük bir şirkətin qayğıları ilə məşğuldur. Oğlu Pyer (Frans Roqovskiy) həyatda özünü tapa bilmir, daim depressiyadadır və şirkət onu maraqlandırmır. Annanın ikinci dəfə ailə quran həkim qardaşı Tomanın (Mattye Kassovits) öz qayğıları var. Onun birinci arvadı zəhərləndiyindən, on bir yaşlı qızı Eveni (Fantina Arduin) yanına gətirməli olub.\nJorj həyatını bitirmək üçün avtomobilini qəzaya uğradır. Amma sağ qalır və şikəst olur. Əlil arabasına məhkum olan qoca ikinci dəfə, nəvəsi Evenin köməyi ilə intihara cəhd edir.\nHanekenin bu filmi, onun Kannda əsas mükafatı qazanan “Sevgi” filminin bir növ davamıdır. Qoca Jorj nəvəsinə xəstəlikdən əziyyət çəkən arvadını öldürdüyünü və bundan peşman olmadığını deyir.\nHaneke bir qayda olaraq filmlərində orta ya yuxarı təbəqənin intim dünyasını – evini, onların evdəki münasibətlərini, davranışlarını mərkəzə gətirir.\n“Xoşbəxt son” filmində də özünə sadiq qalır.\nOnun qəhrəmanları maddi baxımdan zəngin, yüksək sosial statusa malik olsalar da, xoşbəxt deyillər, sevgisizlikdən, aralarındakı ünsiyyətin alınmamağından, qeyri-səmimiyyətdən, daxilən azad ola bilməmələrindən əziyyət çəkirlər.\nDanışmağa söz tapa bilməyən ailə, hər gün yemək süfrəsində bir araya gəlir, sıxılaraq nahar, şam edir.\nBu ailəyə yenicə qoşulan on bir yaşlı Eve də burdakı sevgisizliyi görür, atasının arvadına xəyanət etdiyinin, başqa qadınla söhbətləşdiyinin şahidi olur. O, özünü sosial şəbəkələrə qapdırır.\nHadisələr Fransaya gələn mühacirlərin həyatının fonunda baş verir. Ailənin tikinti şirkətində bədbəxt hadisə nəticəsində bir mühacir ölümcül yaralanır. Final səhnəsində nəvəsinin köməyi ilə Jorj yenə intihar etmək istəsə də övladlarının sayəsində bu, alınmır.\n“Xoşbəxt son” fransız kino ənənələrində çəkilib. Şabrolun, Qodarın, Bunuelin filmlərinə xas – burjuaziyaya sarkastik intonasiya burada hakimdir.\nFilmin “Xoşbəxt son” adlanması rişxənddir.\nFransız rejissoru Mia Hansen Lövenin “Gələcək” filmi 66-cı Berlin kinofestivalında “Ən yaxşı rejissor” işinə görə Gümüş Ayı alıb.\nSüjet: Natali (İzabel Yupper) məktəbdə fəlsəfə müəllimdir. Əri də universitetdə fəlsəfədən dərs deyir. Onlar müstəqil həyat yaşayan uşaqları ilə vaxtaşırı, yemək süfrəsində bir araya gəlirlər.\nNatali həyatından razıdır, işini sevir, kitab nəşr etdirməyə hazırlaşır, keçmiş şagirdləriylə görüşür, ailə qayğılarını sevərək yerinə yetirir. Ancaq günlərin birində hər şey dəyişir. Əri başqa qadına görə onu tərk edir. Keçmiş model olan anası intihara cəhd edir. Uşaqlarının isə öz həyatı var.\nNatali gözlənilməz dəyişikliyə uyğunlaşmağa çalışır…\nBu film hər şeydən əvvəl nəzəri biliklərlə təcrübənin toqquşması haqdadır. Hadisənin mərkəzində intellektual, filosoflar ailəsinin olması təsadüfi deyil.\nHəyatın ən müxtəlif tərəfləri barədə soyuqqanlı, dərin mühakimələr yürüdən, iti yumoru olan, hazırcavab Natali reallığın gözlənilməz sürprizlərinə hazır deyil.\nƏrinin başqa qadınla onu tərk etməsini ağrılı qarşılayır, gecə yatağında tənhalıqdan ağlayır. Amma onu yumoru, soyuq maneraları ilə ört-basdır etməyə çalışır.\nNə qədər intellektual olursaq olaq, hansısa məişət hadisələrində, həyatın gözlənilməz döngələrində instinktlərimizə, duyğularımıza təslim oluruq.\nRejissorun özü filosoflar ailəsində doğulub. Onun valideynləri fəlsəfə üzrə professordurlar. (Kulis.az)\nTags: Mixael Haneken\nPrevious “Ufak tefek cinayetler”in Oyası növbəti mövsüm üçün yeni müqavilə imzaladı\nNext Mervenin kraliçalığını bu şəxs dağıdacaq – FOTO


Bir ildən sonra keçiriləcək seçkilərdə Respublikaçılar Konqresdəki yerlərin çoxunu itirə bilər\nABŞ-da keçirilən son prezident seçkilərindən düz bir il ötür.\nGözləntilənin əksinə olaraq həmin seçkilərdə Respublikaçılar partiyasının namizədi Donald Tramp Demokrat partiyasından olan rəqibi Hillari Klintona qalib gəldi.\nTrampın qələbəsini mənsub olduğu partiyanın bir çox nüfuzlu nümayəndəsi tərəfindən də çaşqınlıq və hətta narazılıqla qarşılandığını söyləyənlər az deyil.\nMedia, ələlxüsus Qərb mətbuatı bir ildir ki, bu hadisənin şokundan ayıla bilməyib.\nMuxalifət.az xarici mediaya istinadən verdiyi xəbərə görə, Ağ Evin hazırkı rəhbəri yalnız sıravi partiya üzvləri tərəfindən nisbətən rəğbət görməkdədir.\nLakin Vaşinqton elitasının dəstəyindən məhrum qalan prezident hazırda partiyasız müstəqil siyasətçi kimi fəaliyyət göstərməyə məcbur qalıb.\nBundan başqa, prezidentlə hakim parityanın qanunvericiləri arasındakı ziddiyyət 2018-ci ildə keçiriləcək seçkilərdə uduzmaq bahasına başa gələ bilər.\nBelə ki, Donald Trampa siyasi dəsətək verən nadir media qurumlarından sayılan Fox News kanalının belə keçirdiyi sorğuda Demokrat partiyasının respublikaçılar üzərində əzici üstünlüyü hiss olunur. Kanalın “Senat və Nümayəndələr palatasına keçiriləcək seçkilərdə hansı partiyanın namizədinə səs verərdiniz” sualına respondentlərin 50%-i demokratlardan, yalnız 35%-i respublikaçılardan yana olduğunu söyləyib. Məsələn, 2016-cı ilin noyabrında keçirilən bənzər sorğuda tərəflər arasında bərabərlik qeydə alınmışdı: 45%-45%ABŞ-da fəaliyyət göstərən Geostrateji proqnozlaşdırma korporasiyasının məsləhətçisi Qordon Hanın fikrincə, Fox kanalında verilən rəqəmlər partiyadan daha çox Donald Trama olan narazılığı ifadə edir:\n“Öncə ictimai rəyin dinamikası prezidentin qeyri-adekvat və təxribatçı söyləmləri, habelə qəbul etdiyi ziddiyətli siyasi qərarlarından asılı olaraq dəyişib”.\nEkspertin sözlərinə görə, prezident idarə etdiyi dövrdə həm ənənəvi respublikaçıların, habelə libertarianların (ultra-liberal-red.), əhəmiyyətli hissəsini küsdürüb. Bundan başqa, Tramp onunla bağlı bəzi ümidləri olan Demokrat parityasının sağ qanadının da dəstəyini itirib.\n“Bunların hamısı bir tərəfdən özünü olduqca kobud, qaba və səriştəsiz göstərən, digər tərəfdən də seçkiqabağı vədlərin əksəriyyətini yerinə yetirməyən bir insandan məyus olublar. Məsələn, Tramp bu vaxta qədər keçmiş prezident Barak Obama tərəfindən gətirilən sığorta qanununu (Obamacare-red) ortadan qaldıra bilməyib. O, Meksika ilə sərhəddə divar hörülməsi məsləsində heç bir irəliləyiş əldə etməyib.\nTrampın seçkilərdəki əsas rəqibi Hillari Klinton da prezidenti hətta öz partiyası içində parçalanma yaratdığını qeyd edib.\nBunların içində Arizonadan olan senator Ceff Fleyk və Tennesi senatoru Bob Korkerin anti-prezident demarşını göstərmək olar.\nCeff Fleyk prezidenti “ağılsız, təhqiramiz və ləyaqətsiz davranış sərgiləməkdə” günahlandırıb. Senator Bob Korker isə Tramp rəhbərliyindəki Ağ Evi daima tərbiyəçilərin nəzarəti altında qalmalı olan uşaq bağçasına bənzədib.\nDoğrudur, hər iki senatorun birdən-birə bu qədər irəli getməsini onların növbəti seçkilərdə namizədliklərini irəli sürməyəcəyi ilə izah etmək olar. Elə bu səbəbədən adları çəkilən Senat üzvlərinə qarşı da partiya tərəfindən hər hansı qınama gələcəyi gözlənilmir.\nLakin onlar kimi düşünən başqa nüfuzlu siyasətçilər də az deyil. Həmin adamların bir çoxu hələ də Trampın prezident olduğunu həzm edə bilmirlər. Bunlardan biri də “cənab Trampın prezident səlahiyyətlərindən başı çıxdığına şübhə edən” Respublikaçılar partiyasının Senatdakı fraksiyasının rəhbəri Mitç Makkoneldir.\nEkspertlərin rəyinə görə, partiyanın qanunverici orqanlardakı müvəffəqiyyəti çox zaman prezidentin uğurlarından və imicindən asılı olur. Hazırda isə Tramp ümumiyyətlə respublikaçı elektorat haqqında əhalidə olduqca mənfi rəy oyadır.\nBelə olan halda 2018-ci il seçkilərində demokratların qalib gəlməsi D. Trampı onsuz da cüzi olan dəstəkdən tamamilə məhrum edəcək. Bu isə onun 2020-ci il seçkilərindəki namizədliyini belə sual altına ola bilər./musavat.com/


Bugün İtalyanın məşhur mətbəx avadanlıqları istehsalçısı olan Berto`s şirkətinin nümayəndələri Dr. Luca Laurenti və Dok. Alessandro Orfali Özkaya Group şirkətini növbəti dəfə ziyarət etdilər. Cənab Alessandro Orfalının Azərbaycana ikinci səfəri olmasına baxmayaraq, o ölkəmizin hər dəfə onu təəccübləndirdiyini və hər dəfə daha möhtəşəm şəkildə onu qarşıladığını bildirdi.\nCənab Luca Laurenti isə Azərbaycana səfərinin ilk olduğunu qeyd edərək, çox xoş təəssüratlarla öz ölkəsinə qayıdacağını qeyd etdi. O, Bakı şəhərinin gözəlliyinin Avropa şəhərlərinin görünüşüylə yarışdığını və hətta Avropanın bəzi şəhərlərindən daha gözəl olduğunu vurğuladı.\nÖzkaya Group şirkətinin rəhbəri cənab Osman Gezekerlə çay süfrəsi ətrafında söhbətlərinə davam edən iş adamları iki şirkət arasındakı gələcək əməkdaşlıq imkanlarını bir daha gözdən keçirərək müzakirə etdilər.\nGörüş birlikdə nahar yeməyi ətrafında xatirə şəkli çəkdirilərək yekunlaşdı.


Ərp: qaldırıldı. Diş səthləri: cilalanmış. Amma siz diş həkiminizi tərk etdikdən dərhal sonra hər şey yenidən ağzınızda təkrarlanır.\nPeçəkar təmizləmədən sadəcə bir neçə dəqiqə sonra dişlərin üzərində çox incə bir film inkişaf edir. Həkimlər tərəfindən ilk və oral biyofilm adlandırılan bu zar, tüpürcəkdəki proteinlərdən formalaşır. Bu qatın vəzifəsi, turşuların dişlərə hücumunu və mineralların itirilməsini əngəlləməkdir. Bir yağlama qatı kimi, çeynəmə zamanı qida və ya digər dişlərdən səbəbli aşınmadan dişləri qoruyur. Bu gənc,təzə biofilm indiki mərhələdə diş dostudur.\nBununla birlikdə, bakteriya zara yapışmağa başlayır. Bakteriyalar, zülal və şəkərlər kimi qida maddələrindən yapışkan bir kütlə əmələ gətirirlər. Ərp olaraq da bilinən bu biyofilm əslində asanlıqla xaric edilə bilərə Ancaq təmizlənmədiyində, yeni biyofilm böyüyür, strukturlaşır, qatılaşır və bir sonrakı biyofilm ilə örtülür, sonra yenisi ilə örtülür. Yaxın zamanda bir dost düşmana çevirilir.\nBir az biyofilm, sizcə, əhəmiyyətli olmaya bilər. Ancaq problem, bir neçə gün sonra qida maddələri ve metabolizm məhsulları ilə biyofilm təbəqələri arasında sistematik bir şəkildə olan mübadilədir; bu da həm dişlərə həm də diş ətlərinə zərər verir. Misal üçün, bəzi bakteriyalar şəkərdən istifadə edirlər və sonra aqressiv turşular ifraz edirlər. Bu turşular mineral duzları diş səthində həll edir. Kariyes bir nəticədir.\nDiş əti xətti də bu strukturlaşmış biyofilm və mikroorqanizmların metabolik məhsullarına reaksiya verir: diş ətlərin iltihablanması bakteriyalara qarşı düşmançılıq əlamətidir. Diş əti iltihabı əslində bir təbiyətin hiyləsidir lakin diş əti bu uzun müddətli prosessdə özünə zərər verir. Egər diş əti iltihabı müalicə edilməzsə, dişləri dəstəkləyən toxumanın dağılması ilə-parodontitlə nəticələnir. Bu prosess dönməzdir və tez ya da gec dişin itirilməsinə səbəb olur.\nBiofilmin aradan qaldırılması: sadəliyin özü\nBiyofilm bir diş fırçası, interdental fırça və diş sapı ilə asanca aradan qaldırıla bilər - ya da ən azından inkişafını poza bilər, və bu da eynı dərəcədə faydalıdır. Yalnız ərpdəki struktur təbəqələrin təchiz zəncirinə zərər verilərək patogen sistem maksimum 24 saat müddətinə sıradan çıxır. Sonra, biyofilm özünü yenidən təşkil edir - və təhlükəli mübadilə sistemi bir daha hərəkətə keçir.\nBu zara, dost biofilmə qarşı dostcasına davranmağa dəyər: çox şəkər yeməyin, meyvə suları, kola və enerji içkilərindən uzaq durun. Və yaşlı, əski ərp üçün, bu düşmanca biofilm təbəqələri haqqında nə düşünürsünüz? Bunları mütəmadi olaraq sıralayın: diş fırçası, interdental fırça və diş sapı.


LATVİYADA XOCALI SOYQIRIMINDAN BƏHS EDƏN SƏNƏDLİ FİLM NÜMAYİŞ OLUNUB – MTM\nLATVİYADA XOCALI SOYQIRIMINDAN BƏHS EDƏN SƏNƏDLİ FİLM NÜMAYİŞ OLUNUB\nAzərbaycan Respublikasının Latviya Respublikasındakı səfirliyinin sifarişi ilə “Riga TV 24” telekanalında Xocalı soyqırımının 29-cu ildönümü ilə əlaqədar sənədli film nümayiş etdirilib.\nLatış dilinə dublyaj edilmiş “Xocalı soyqırımı” filmində Xocalı soyqırımının vaxtilə Holokost, Ruanda və Serebrenitsa soyqırımları ilə müqayisəsi aparılıb, insanlıq əleyhinə olan bu cinayətlərin ümumi cəhətləri və qurbanları barədə məlumat verilib.\nHəmçinin filmdə ermənilərin Azərbaycan torpaqlarına köçürülmə tarixi, uzun illər ərzində ölkəmizə qarşı ərazi iddiaları, hərbi ekspansiya və etnik təmizləmə siyasəti, bu xüsusda Ermənistan-Azərbaycan Dağlıq Qarabağ münaqişəsinin əsl mahiyyəti və təfərrüatları barədə söz açılıb. Xüsusilə Xocalı şəhərinin işğalının təfərrüatları geniş izah edilərək, yer üzündən silinmiş bu şəhərin mülki əhalisinə qarşı törədilən kütləvi qırğın və işgəncələrdən geniş bəhs edilib.\nFilmin sonunda Xocalı soyqırımı ilə əlaqədar səfirliyin Latviya və dünya ictimaiyyətinə müraciəti yayımlanıb. Müraciətin fonunda telekanal tərəfindən əlavə video materiallar nümayiş etdirilib.\nMüraciətdə Xocalı soyqırımının dünyanın bir sıra ölkəsinin parlamentləri tərəfindən qınanılmasına diqqət çəkilərək, bu xüsusda Latviya Seyminin Azərbaycan parlamenti ilə əməkdaşlığın təşviqi qrupunun təşəbbüsü ilə Seymin 53 deputatı tərəfindən imzalanmış və Xocalı soyqırımını insanlıq əleyhinə cinayət olaraq tanıyan 2015-ci il 26 fevral tarixli bəyanatına görə təşəkkür ifadə edilib.\nHəmçinin müraciətdə ötən il Azərbaycan torpaqlarının hərbi işğaldan azad edilməsinə diqqət çəkilərək, 10 noyabr tarixli üçtərəfli bəyanatla iki ölkə arasında yaşanan hərbi münaqişəyə son qoyulduğu ifadə olunub. Bu xüsusda Ermənistan tərəfinin bəyanatın şərtlərinə ciddi əməl etməsinin vacibliyi vurğulanaraq, dünya ictimaiyyəti tərəfindən bu ölkə qarşısında aşağıdakı tələblərin səsləndirilməsinə çağırış edilib:\nİki dövlət arasında mehriban qonşuluq münasibətlərinin əsası olaraq Azərbaycan Respublikasının beynəlxalq səviyyədə tanınmış sərhədləri daxilində suverenliyinə və ərazi bütövlüyünə hörmət etmək;\nBütün hərbi əməliyyatların dayandırılmasını şərtləndirən 10 noyabr tarixli üçtərəfli bəyanatın tələblərini pozaraq, Ermənistanın sözügedən bəyanatın imzalanmasından təxminən 20 gün sonra Azərbaycan ərazilərinə təxribat və terror qrupları göndərdiyini nəzərə alaraq, bu cür fəaliyyətlərə son qoymaq;\nBölgədə sülh, təhlükəsizlik və qarşılıqlı etimadın bərqərar edilməsi naminə revanşist siyasət və ritorikadan imtina etmək;\n1991-1994-cü illərdə Azərbaycan ərazilərinin hərbi işğalı zamanı itkin düşmüş 3890 Azərbaycan vətəndaşının taleyi və kütləvi dəfn yerləri barədə məlumat vermək;\nBeynəlxalq humanitar hüququn tələblərinə uyğun olaraq Azərbaycan Respublikasının işğaldan azad edilmiş torpaqlarında Ermənistan tərəfindən minalanmış ərazilərin xəritələrini təqdim etmək;\nÜçtərəfli bəyanatın tam həyata keçirilməsi, bu xüsusda bölgədə və xalqlar arasında sülh və qarşılıqlı etimad mühitinin bərqərar edilməsi, etnik və dini mənsubiyyətindən asılı olmayaraq bütün vətəndaşlara bərabər hüquq və azadlıqlar təmin olunması, həmçinin münaqişənin təsirinə məruz qalmış ərazilərdə yaşayan Azərbaycanın erməni əsilli əhalisinin Azərbaycanın siyasi, sosial və iqtisadi məkanına reinteqrasiyası prosesinə sadiq qalmaq.\nQeyd edək ki, “RīgaTV 24” kanalı Latviyada əsasən ictimai və siyasi diskussiya proqramları və sənədli filmlər təqdim edən televiziya kanalıdır. Kanal həftənin aktual mövzuları üzrə latviyalı liderlərin gündəlik şərhlərini ictimaiyyətə təqdim edir.\nXocalı soyqırımı ilə bağlı “RīgaTV 24” kanalında nümayiş etdirilən filmin video yazısı Latviyada ən son xəbərlər, kəskin siyasi müzakirələr, maraqlı əyləncə və idman proqramlarını bir araya gətirərək təkrar nümayiş etdirən və ölkədə əsasən xəbər proqramlarının təkrar izləyiciləri arasında tanınmış “XTV.LV” video-xəbər platformasında yerləşdirilib:


/ Baxış: 4431\nCift və göbək ciyəsi, belə desək körpənin xarici qan dövranı sistemidir. Körpə anadan olandan sonra onun qanının təxminən üçdə bir hissəsi hələ də xarici qan dövranı sistemində mövcud olur. Lakin doğuşdan sonra bu qan körpənin bədəninə yol tapır. Amma göbək ciyəsinin doğuşdan dərhal sonra kəsilməsi qanın körpənin bədəninə köçməsi prosesə mane olur. Göbək ciyəsinin tez bir zamanda kəsilməsi praktikası 1960-cı illərin standartlarına uyğundur. Həmin dövrdə tibb hesab edirdi ki, tezliklə kəsilən göbək ciyəsi analarda doğuşsonrası qanxamaları azalda bilər. Sonralar aparılan araşdırmalar isə bunu təsdiq etməsə də bu praktika hələ də davam etməkdədir.\nÜmumdünya Səhiyyə Təşkilatı 1-3 dəqiqə, The Royal College of Midwives 3-5 dəqiqə, The International Childbirth Education Association isə göbək ciyəsində nəbzin vurub qurtardığı zaman, hətta ciftin ana bətnindən çıxdığı vaxta kimi gözləməyi tövsiyyə edirlər.\nMütəxəssislər analara doğuşda iştirak edən tibb işçiləri ilə öncədən göbək ciyəsinin daha gec kəsilməsini müzakirə etməyi və öncədən razılaşmağı tövsiyyə edirlər.\nGöbək ciyəsinin kəsilməsinin gecikdirilməsinin əsas 5 faydası mövcuddur:\n- Körpələrdə anemia riskinin azalması və dəmir ehtiyatının təmini.\n- Qan həcminin artması və sağlam laxtalanma qabiliyyəti.\n- Ürək və ağciyər sistemlərinin əngəlsiz tənzimlənməsi.\n- İmmun, tənəffüs, mərkəzi sinir və ürək-damar sistemlərinin bünövrəsi olan hüceyrələrin səviyyəsinin artması.\n- Vaxtından öncə doğulan körpələrin ölüm və ağırlaşma riskinin azalması.\nHansı kişilər daha tez prostatit olur? - Bu peşə sahibləri risk…\nKişi sağlamlığı /3194\nXalq təbabəti /2250\nÜrək-damar və qan sistemi /1642


SARI İT İLİNDƏ bizi nə gözləyir? - Medianews\nSARI İT İLİNDƏ bizi nə gözləyir?\nNəşr edilib: 2017/12/27 9:02 Rubrika: Maraqlı Baxış sayı: 3333 Müəllif: Editor\nKaryerada irəliləyiş hər kəsi narahat edən məsələdir, çünki iş – nəinki cəmiyyətin bir hissəsi olmaq və pul qazanmaq imkanıdır, həm də özünü ifadə üsuludur.\nPublika.az xarici mətbuata istinadən xəbər verir ki, astroloqlar bürclər üzrə qarşıdakı İt ilində karyerada bizi gözləyən yeniliklər barədə illik proqnoz hazırlayıb. Onlar müvəffəqiyyət qazanmağın, öz yerini möhkəmləndirməyin, işdə irəliləməyin, daha çox qazanmağın yollarından, ən nəhayət qarşıda bizi gözləyən yeniliklər haqqında xəbərdarlıq ediblər.\n2018-ci ilin rəmzi olan Sarı İt gələn il ürəkdən uğur qazanmaq istəyən hər kəsə kömək edəcək. amma bunun üçün çalışmaq lazım gələcək. Bu səbəblə gələn il həqiqətən işləməyə hazır olanları daha böyük nailiyyətlər gözləyir. Onu da qeyd etmək lazımdır ki, nə qədər bayağı səslənsə də, bizimlə baş verənlərə ilk növbədə özümüz təsir göstəririk.\nGələn ilin ən fəal işçiləri Buğalar, Şirlər, Oğlaqlar və Xərçənglər olacaq. Qoçlar, Qızlar və Balıqlar elə də aktiv olmayacaq, odur ki, onların uğurları da gözəçarpan olmayacaq. Sözsüz ki, çox can yandırmasalar… Əkizlər və Əqrəblər özünü çox güclü hiss edəcək, amma ətrafdakıların dəstəyinə də ehtiyacı duyacaqlar. Tərəzi, Oxatan və Dolçalar mübarizənin öhdəsindən gələ bilməsələr, daim təlaşda olacaqlar, onların Oplim yürüşləri yavaşlayacaq.\nBütün tədbirlərdə, görüşlərdə və iclaslarda iştirakınız qaçılmaz olacaq. Görüşlərdən qaçmaq və passivlik göstərmək Qoçlar üçün 2018-ci ildə zərərli taktika olacaq. Müvəffəqiyyət qazanmaq üçün bu dövrdə xeyirxahlıq və işi sürətlə dəyişmək bacarığı onlara kömək edəcək.\n2018-ci il Buğalar üçün yaxşı dövrdür, onlar ən güclü tərəflərini nümayiş etdirmək üçün çoxlu fürsətlər əldə edəcək. Sizi işgüzar sferada əsl zəfərlər gözləyir və bu, sadəcə zamanın işidir. Var qüvvənizlə öz işinizlə məşğul olmağa davam edin, əmin olun ki, bu, ulduzların diqqətindən kənarda qalmayacaq.\nQeyd etmək lazımdır ki, şərq təqviminə görə ilin hamisi sayılan Sarı İt bu zodiak işarəsinə karyera məsələlərində 2018-ci ildə böyük yardım göstərəcək. Yeganə maneə məqsədə doğru gedən yolda yalnız öz gücünə inamsızlıq ola bilər. Bütün çətinliklərin öhdəsindən qalib gəlməkdə onlara yaxınları kömək edəcək.\nXərçənglər ikinci yarı, dostları və qohumları ilə münasibətlərini harmoniyada saxlamaqla yaxşı və keyfiyyətli işləməyi bacarırlar. Belə gözəl bacarıqlarına görə Xərçəngləri 2018-ci ilin əvvələrində karyera yüksəlişləri gözləyir.\nŞirlər rəhbərlik etməyi sevir, lakin bu, rəhbərliyin elə də ürəyincə deyil də. Bununla belə rəhbərlik Şirlərin çalışdığı şirkətə xeyir gətirmək istəyini həqiqətən də yüksək qiymətləndirir. Xudbin görünməkdən qorxmayın. Axı müasir dünyada hamı yaxşı başa düşür ki, xüsusilə ali məqsədlərə nail olmaq üçün öz həyat səviyyəsini yaxşılaşdırmaq istəyi olmalıdır. Heç nəyə baxmayaraq, vicdanla işləyin və hər kəslə mehriban olun.\nQız bürclərinin başı bütün il boyu şəxsi münasibətlərə qarışacaq, onları daim nə isə işdən yayındıracaq. Gah səhhətləriylə, gah da ailələriylə bağlı problemlər yaranacaq. Halbuki karyerada yüksəliş uzaqda deyil. İşə çox vaxt sərf etməyə çalışın, aktivlik nümayiş etdirin, hətta ürəyinizcə olmasa da. Onda sizi mütləq görəcək və layiqincə qiymətləndirəcəklər.\nTərəzilərə çox ciddi tapşırıq veriləcək, məsuliyyət baxımından hər şeyin öhdəsindən gələcəklər. Əvvəlcə bu, şok yarada bilər, amma vəzifənin öhdəsindən gəlmək və rəhbərliyi pis vəziyyətdə qoymamaq üçün özünüzü ələ alıb bir müddətlik qalan bütün problemləri unutmalı olacaqsınız. Bax bu məqamda, sizi karyerada əsl uğur gözləyir.\nBu il Əqrəblərə asan olmayacaq, bəzən hətta onlarda hər şeyi atıb çox güc və enerji tələb olunmayan, həmçinin sinirləri pozmayan sadə bir iş tapmaq arzusu yaranacaq. Amma problem bu yolla həll edilə bilməz, ən yaxşı üsul yaxınlarınız və doğmalarınızın dəstəyinə bel bağlamaqdır. İş prosesinə qoşulun və buna görə gələcəkdə mütləq hörmət və uğur qazanacaqsınız.\nƏtrafınızda yalnız mənfi emosiyalar doğuran xeyli adam toplaşıb. Buna görə sizdə iş yerini və ya kollektivi dəyişmək arzusu baş qaldıra bilər. Əgər hiss edirsinizsə, bu məşğuliyyət sizə görə deyil, onda mümkün olmayan işə çox vaxt sərf etməyə dəyməz. Nə ilə məşğul olmaq istədiyinizə qərar verin və şövqlə o işə başlayın.\nOğlaqlar üçün 2018-ci il əsassız şübhə dolu olsa da, çox uğurlu keçəcək. Qarışıq fikirlər sizi yorsa da, onların planlarınıza mane olmasına icazə verməyin, yoxsa son illərdə gördüyünüz bütün işlər hədər olacaq. Uğura can atın ki, 2018-ci ildə onu hiss edəsiniz.\nDolça bürclərini karyera sferasında çətin dövr gözləyir, odur ki, buna da hazırlıqlı olmaq lazımdır. Düşmənlərinizin, paxıllığınızı çəkənlərin, hətta sizə dost kimi görünən insanların zərbəsiylə üzləşəcəksiniz. Bütün bunlara mətanətlə dözmək, yalnız irəliyə baxmaq və layiq olmayan insanları ilahi ədalətin ixtiyarına buraxmaq lazımdır.\nBalıqlar üçün 2018-ci ildə müvəffəqiyyət qazanmaq və özünü tapmaq asan olmayacaq. Çünki qarşıda dəqiq məqsədlər yoxdur. Düzgün taktika hazırlamağa və karyerda yüksəlməyə onlara həyati işarələr müəyyən edəcək. 2018-ci ilin lap əvvəlindən məhz bununla məşğul olmaq lazımdır.\nBürcləri 2018-ci ildə NƏ GÖZLƏYİR: Sarı İt kimlər…\nBürclərə görə 2018-ci ilin SEVGİ PROQNOZU: SARI İT…\n2017-ci ildə hansı bürcdən olanların bəxti…


Palitra qəzetiFaşizmə xidmət edənə abidə qoyulmasında Ermənistan rəhbərliyi də məsuliyyət daşıyır\nFaşizmə xidmət edənə abidə qoyulmasında Ermənistan rəhbərliyi də məsuliyyət daşıyır\nTarix: 21.06.2016 | Saat: 21:00:00 | E-mail | Çapa göndər\nBütün dünya veteranları birlikdə Ermənistandakı neosasizm meyillərinin qarşısını almalıdırlar\nXəbər verildiyi kimi, Azərbaycanın Böyük Vətən Müharibəsi veteranları da İrəvanda erməni faşistinə abidə qoyulması ilə əlaqədar Rusiya prezidenti Vladimir Putinə müraciət ediblər.Müraciətdə deyilir ki, Ermənistanın paytaxtında faşist generallarından birinə, Hitlerə yaxın olan, erməni Vermaxt cəza legionunun əsasını qoymuş, general Njde kimi tanınan Qaregin Ter-Arutyunyana abidə ucaldılıb. Müraciətdə gah Moskvada faşizm üzərində qələbənin qeyd edilməsi tədbirlərinə, gah da faşizmə xidmət edən generalın abidəsinin açılışına gedən Serj Sarkisyanın siyasi ikiüzlülüyündən, ermənilərin Hitler nasizminə xidmət edən generallar -Njde ilə Dronu (Drastamat Kananyan) təmizə çıxarmaq üçün bütün resurslardan istifadə etdiklərindən bəhs edilir:\n“Qısaca deyək ki, bu “milli qəhrəmanlar”ın vicdanında Ukrayna və Polşada on minlərlə insan həyatını məhv edilməsi, yəhudilərə və nasist ideologiyaları üçün “yararsız” insanlara qarşı cinayətlər, Hitler cəza düşərgələrində kütləvi qətllərin ləkəsi var. Erməni legionunun özünün hesabatında təkcə Qərbi Krımda 20 min nəfərdən artıq dinc əhalinin qırılması barədə yazılıb.1948-ci ildə Njde hərbi cinayətkar kimi 25 il həbs cəzası alıb və 1957-ci ildə Vladimir mərkəzində dünyasını dəyişib. O heç vaxt bəraət almayıb. Məhkəmə əvvəl verilən qərarı qüvvədə saxlayıb”.\nMüraciətdə Ermənistanın Dro və Njde kimi erməni faşist legionu rəhbərlərini təmizə çıxarmaq üçün Rusiya resurslarından istifadə edildiyi, RF KİV-də Hitler ilə Himlerin dostu Njdenin qəhrəmanlaşdırıldığından, məşhur rus aktyorları Ç.Xamatova (Njdenin həyat yoldaşı rolunda) və Mixail Yefremovun (Petko Xristov rolunda) “Qaregin Njde” filmində çəkildiklərindən xəbər verilir: “Lakin fakt faktlığında qalır. Adı çəkilən film hələ də bütün Rusiyada nümayiş etdirilir”. Bundan başqa, Rusiyada məşum general ilə bağlı kitabın təqdimatı keçirilib. Hətta Vladimir şəhərindəki qəbiristanlıqda bu faşist əlaltısına memorial kompleks tikintisi məsələsi qaldırılıb.\nMüraciətdə bu addımların qanuna zidd olduğu da qeyd edilib: “Məhz Rusiya Federasiyasının təşəbbüsü ilə 2015-ci ilin dekabrında BMT Baş Assambleyası “İrqçiliyi, irqi ayrı-seçkiliyi, ksenofobiyanı və bunlarla əlaqədar dözümsüzlüyün alovlanmasına səbəb olan nasizmin, neonasizmin və digər təzahürlərin qəhrəmanlaşdırılması ilə mübarizə” adlı, 70/139 saylı qətnamə qəbul edib”.\nMüraciət müəllifləri bu cür faşist əlaltılarının xatirəsinin əbədiləşdirilməsinə qarşı laqeyd qalmağı faşizm qurbanlarının və ona qarşı mübarizədə həlak olmuş hərbçilərin xatirəsinə hörmətsizlik kimi qiymətləndirdiklərini bildiriblər.\nXatırladaq ki, Ermənistan özü BMT-də yuxarıda adıçəkilən sənəd müzakirəyə çıxarılan zaman onun lehinə səs verib.Bu o deməkdir ki, Ermənistan rəhbərliyi tarixi ənənələrə sadiq qalaraq altına imza atdıqları sənədin şərtlərinə ənəl etmirlər. Buna tarixdən bir misal çəksək yerinə düşər. 1918 ci ildə Milli Şura İrəvanı ermənilərə paytaxt kimi güzəştə gedəndə, onlar vəd vermişdilər ki, bir daha Azərbaycana qarşı ərazi iddiaları irəli sürməyəcəklər. Lakin bəllidir ki, bu sənədin mürəkkəbi qurumamış, ermənilər yenidən iddialarını ortaya atdılar və bu gün də bunu davam etdirirlər. Maraqlısı budur ki, Ermənistan rəhbərliyi son illərdə Rusiyanın və xüsusən də Vladimir Putinin faşizm təzahürlərinə qarşı necə həssas olduğunu bilməmiş deyil. Elə isə Sərkisyanın Njdeyə qoyulan abidənini açılışında iştirakını necə dəyərləndirmək olar? Bu abidə Rusiya tarixinə, rus xalqının azadlıq mübarizəsi salnaməsinə açıq-aşkar meydan oxumaqdır. Məlumdur ki, son illər İkinci Dünya müharibəsi tarixinin saxtalaşdırılması ilə bağlı Rusiya –Qərb savaşı başlayıb. Ermənilərin bu addımı o deməkdir ki, onlar bu məsələdə Rusiyanın yox, Qərbin yanındadırlar. Şübhə etmirik ki, Ermənistan rəhbərliyi bu abidə layihəsini qəbul edərkən xaricdəki erməni diasporunun və Qərb dairələrinin bundan xəbəri olub.Bəlkə də, layihənin sifarişi xaricdən gəlib... Odur ki, faşizmə xidmət edənə abidə qoyulmasında Ermənistan rəhbərliyi də birbaşa məsuliyyət daşıyır.\nRusiyada Böyük Vətən müharibəsinin tarixinin saxtalaşdırılmasının qarşısını almaq üçün xüsusi komissiya yaradılıb. Maraqlıdır, bütün Rusiya KİV-lərində faşist Njdeyə abidə qoyulması xəbəri yayılanda həmin komissiya üzvləri niyə buna reksiya vermədilər. Fikrimizcə Njdeyə abidə qoyulması sıradan bir məsələ deyil.Odur ki, təkcə Azərbaycan veteranları deyil, bütün dünyada faşizmə qarşı vuruşmuş veteranlar , o cümlədən MDB veteranları da ciddi etirazlarını bildirməlidir. Yalnız kollektiv mübarizə Ermənistandakı neonasizm meyillərinin qarşısını ala bilər.


“Şəbəkə biznesi” quranların şok əməlləri: 37 zərərçəkən... –\nAzərbaycanda dələduzluqda ittiham olunan Kənan Mustafazadə, Rəfail Taştəmirov, Xəyal Yaxyayev, Müslüm İsmayılov və Araz Qasımovun cinayət işi üzrə ibtidai istintaq başa çatıb.\nTeleqraf.com xəbər verir ki, cinayət işi Bakı Ağır Cinayət Məhkəməsinə göndərilib.\nİş araşdırılması üçün hakim Telman Hüseynovun icraatına verilib. Yaxın günlərdə bu cinayət işi üzrə məhkəmə başlanacaq.\nİttihama görə, Baş Mütəşəkkil Cinayətkarlıqla Mübarizə İdarəsinin əməkdaşları tərəfindən dələduzluq yolu ilə insanların etibarından sui-istifadə edən və bununla da zərərçəkənlərin külli miqdarda xarici valyutada olan pul vəsaitini mənimsəyən mütəşəkkil cinayətkar dəstənin üzvləri ifşa ediliblər.\nBaş İdarənin Azərbaycan Respublikasının Maliyyə Bazarlarına Nəzarət Palatasının əməkdaşlarının iştirakı ilə keçirdikləri əməliyyat tədbiri nəticəsində bir qrup şəxsin investisiya şirkəti adı altında “şəbəkə biznesi” yaradaraq çoxsaylı vətəndaşları aldatmaları müəyyən edilib.\nOnlar əslində mövcud olmayan “BeardyCoin” adlı kriptovalyutanın guya beynəlxalq valyuta bazarında satışını təşkil etdiklərini, mərkəzi ofislərinin Amerika Birləşmiş Ştatlarında yerləşdiyini və özlərini həmin şirkətin Azərbaycan Respublikasındakı rəsmi nümayəndələri kimi təqdim edərək “investisiya paketi” adı ilə şişirdilmiş yüksək gəlirlər vəd etməklə vətəndaşların pul vəsaitlərini aldatma yolu ilə ələ keçirblər.\nBu qayda ilə adıçəkilən şəxslər qurduqlaı “şəbəkə biznesi”nə piramida şəklində çoxsaylı vətəndaşları cəlb edərək onlara faktiki mövcud olmayan, uydurulmuş “BeardyCoin” adlı kriptovalyutanı 700.000 ABŞ dollarına satıblar.\nAraşdırma zamanı dəstə üzvlərinin "investisiya paketi" adı altında şişirdilmiş yüksək gəlirlər təklif edərək ümumilikdə 4000 yaxın vətəndaşı aldatdıqları müəyyən edilib.\nİstintaq orqanı tərəfindən təqsirləndirilən şəxslərin barəsüində Cinayət Məcəlləsinin 178.3.1-ci (dələduzluq, mütəşəkkil dəstə tərəfindən törədildikdə) və 178.2.3-cü (dələduzluq, külli miqdarda törədildikdə) maddələri ilə ittiham elan edilib.\nCinayət işi üzrə 37 nəfər zərərçəkmiş şəxs qismində tanınıb.


Nobel mükafatı təqdim olunur Azərbaycanda minimum əmək haqqı artırılacaq Nazir OPEC-in bugünkü Vyana görüşü barədə Baş Prokurorluqda ulu öndər Heydər Əliyevin xati Sevər “Mama,hanı saçım,qoy yerinə” – Fotolar Edvard Nalbəndyan: “Kerri Hamburqu tez tərk etdi Dollar 1,81 manata satılır DTX və DİN birgə əməliyyat keçirdi “Mən zarafat etmişəm…” – Hüseynbala İstirahət günü hava necə olacaq? Səbael rayonunda narkotik əleyhinə tədbir keçirildi\n28 Oktyabr 2016 / 14:49 / Baxış sayı: 1052 «Səbailli gənclər «Ağ ölümə» yox deyir!» mövzusunda tədbir keçirilmişdir\nBizimxeber.az saytına verilən məlumata görə, yeniyetmələr arasında sağlam həyat tərzinin təbliği, onların həyat üçün zərərli olan vərdişlərdən uzaqlaşdırılması, narkomaniyaya qarşı aparılan mübarizənin səmərəliliyinin artırılması məqsədi ilə nəzərdə tutulmuş işlər çərçivəsində Səbail Rayon İcra Hakimiyyətində fəaliyyət göstərən Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə rayon komissiyasının və Rayon Polis İdarəsinin birgə təşkilatçılığı ilə rayonun bütün orta və ali təhsil ocaqlarında Narkomaniya əleyhinə işlər və Azərbaycan Respublikası İnsan Hüquqları üzrə Müvəkkili – Ombudsmannın təşəbbüsü ilə keçirilən «Uşaq hüquqları aylığı» çərçivəsində ekspert və mütəxəssislərin iştirakı ilə maarifləndirici tədbirlər təşkil olunur. «Səbailli gənclər «Ağ ölümə» yox deyir!» mövzusunda növbəti tədbir paytaxtın mərkəzindəki 132-134 saylı Təhsil Kompleksinin akt zalında tədbir keçirilib. Tədbirdə bildirilib ki, narkomaniya ilə mübarizə və onun profilaktikası vacib məsələlərdən olmaqla yanaşı bu gün gənclərin formalaşması, onların sağlam böyüməsində ən mühüm amillərdən biridir.\nSəbail rayon İcra Hakimiyyəti rəhbərliyinin, Dövlət Komissiyası İşçi Qrupunun, ağsaqqalların, pedaqoji işçilərin, din xadimlərinin, ictimaiyyət nümayəndəlrinin, orta məktəblərin yuxarı sinif şagirdlərinin iştirakı ilə keçirilən tədbiri 132-134 saylı Təhsil Kompleksinin direktoru, əməkdar müəllim Sara Xanlarova açaraq qonaqları və tədbir iştrakçılarını salamladı, tədbirin məqsədi barədə məlumat verdi.\nTədbirdə çıxış edən Səbail rayon İcra Hakimiyyəti Başçısının müavini, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Səbail rayon komissiyasının sədri Eldar Ağayev rayonda yeniyetmə və gənclərin narkomanlıq və digər zərərli vərdişlərlən qorunması üçün aparılan işlər barədə ətraflı məlumat vermiş, gənc nəslin savadlı, vətənpərvər ruhda boyüməsi, sağlam inkişaf etməsi, zərərli vərdişlərdən uzaq olması üçün görülməli olan işlərdən və qarşıda duran vəzifələrdən danışmışdır. Qeyd edilmişdir ki, narkomaniya ilə mübarizə və onun profilaktikası vacib məsələlərdən olmaqla yanaşı bu gün gənclərin formalaşması, onların sağlam böyüməsində ən mühüm amillərdən biridir.\nSəbail rayon Polis İdarəsinin rəisi, polis polkovniki Əli İbrahimov müasir dövrün ən qorxulu fəsadlarından olan narkomaniya, onun fəsadları barədə danışmışdır. Bildirmişdir ki, bəşəriyyət üçün ən böyük bəlalardan olan narkomaniyanın törətdiyi fəsadlara qarşı mübarizə bu gün aktual xarakter daşıyır. O, rayonda narkomaniyaya qarşı keçirilən tədbirlər, görülən profilaktiki işlər barədə məlumat vermişdir.\nTədbirdə çıxış edən Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının İşçi qrupunun nümayəndəsi Eldar Sadıqov, Ombudsman aparatının şöbə müdiri Faiq Ağayev, Respublika Narkoloji dispanserinin həkimi Afət Məmmədova, Səbail Rayon Polis İdarəsi Narkotiklərlə mübarizə bölməsinin əməkdaşı, polis leytenantı Bəhrəm Qasımzadə, İçəri şəhər «Cümə məscidi» dini icmasının nümayəndəsi hacı Elşən\nƏlizadə və digər çıxışçılar ölkənin hər yerində narkomanlığa qarşı mübarizənin gücləndirilməsi, antinarkotik təbliğat, narkomanlığa düçar olmuş şəxslərin sağlam həyata qaytarılması, qanunvericiliyin təkmilləşdirilməsi və digər məsələlərlə bağlı qarşıya ciddi vəzifələr qoyduğunu qeyd etdilər. Bildirdilər ki, narkomaniya cəmiyyətimizə, dövlətimizə və ümumilikdə bəşəriyyətə dəyəri ölçülməyəcək qədər fəsadlar vurur.\nÇıxışlarda narkomaniyaya qarşı mübarizədə dövlət qurumlarının, ictimaiyyət nümyandələrinin, pedaqoji işçilərin, valideynlərin, eləcə də cəmiyyətin hər bir üzvünün fəal rol oynamısının zəruriliyi vurğulanmışdır.\nTədbirdə narkomaniyanın fəsadları ilə bağlı film nümayiş etdirildi, yeniyetmələrə narkomanlardan uzaq durmaq və cəmiyyətdə bu bəlaya qarşı mübarizə aparmaq üçün tövsiyələr, dəyərli məsləhətlər verildi, tədbir iştirakçılarının təklifləri dinlənilərək onları maraqlandıran suallar cavablandırıldı və iştirakçılara narkomaniyanın fəsadlarını göstərən bukletlər paylandı.


AFFA bu gün milliyə baş məşqçi təyin edəcək | SuperSport\nƏsas səhifə Futbol AFFA bu gün milliyə baş məşqçi təyin edəcək\nDərc etdi: SupersportTarix Fevral 11, 2019 , 15:23 Kateqoriya: FutbolRəy yoxdur\nBu gün Azərbaycan Futbol Federasiyaları Assosiasiyasının baş sponsoru SOCAR-ın inzibati binasında AFFA-nın İcraiyyə Komitəsinin növbəti iclası keçiriləcək.\nSupersport.Az-ın xəbərinə görə, bu haqda AFFA-nın saytı məlumat yayıb.\nSaat 18:00-da başlayacaq iclasın gündəliyinə Azərbaycan milli komandasının baş məşqçisi vəzifəsinə təyinatın, aşağı yaş qruplarından ibarət milli komandalara məşqçi təyinatlarının təsdiqi və digər məsələlər salınıb.\nİcraiyyə Komitəsində qəbul olunmuş qərarlar bu gün AFFA rəsmi saytı vasitəsi ilə açıqlanacaq. İclasdan sonra mətbuat üçün brifinq nəzərdə tutulmayıb. Qəbul olunacaq qərarlarla bağlı fevralın 12-də, saat 11:30-da, Bakı Olimpiya Stadionunda mətbuat konfransı keçiriləcək.\nQeyd edək ki, A milli komandaya əsas namizəd xorvatiyalı Nikola Yurçeviçdir.\n“Qarabağ” – “Qəbələ” oyununun da hakimləri müəyyənləşdi\nReynaldo: “Karyeramı “Qarabağ”da başa vurmaq istərdim” – Video


“Rəmiş 30 yaşında ölməli idi... onun yeri behişt deyil” - Dostlarının “Çağdaş dərviş”lə bağlı XATİRƏLƏRİ » Qarabaginfo.az\nTarix: 07-04-2021 | Saat: 10:45\nBölmə:Karusel / Gündəm / Müsahibə / Mədəniyyət | çapa göndər\nYeri behişt olsun amma Rəmişin yeri behişt deyil, cəhənnəmə gedib. Rəmişin behiştdə nə işi var? Rəmiş günahları olan adamdır, mən hər zaman bu sözü işlətmişəm, hətta bu fikrimə görə tənqid də olunmuşam, amma yenə deyirəm, Rəmiş nə atadı, nə qardaşdı, nə də ki, vətəndaşdı, Rəmiş şeytandı, o bu dünyada Tanrının yanında özünü pis apardı, tanrı onu qovdu. Rəmiş bu dünyaya gəldi və getdi.\nRəmişi xalqa sevdirən onun bir insan kimi azadlığı sevməsi idi, hər zaman olmazların əlehinə gedirdi. Azərbaycanın büdcəsini Rəmişə versəydilər bircə günə xərcləyin qurtarardı. Çox pul qazanmağına baxmayaraq, onun heç vaxt pulu olmurdu. Məsələn, hansısa restoranda 10 manatlıq yemək yeyirdi, 200 manat ofisianta pul verirdi. Bunun izahı yox idi ki, niyə verir. Yəni pulunu hara gəldi xərcləyən, həyata tamamilə başqa gözlə baxan, bəlkə də həyatın faniliyinə ən çox inanan insanlardan idi Rəmiş. Ona “Çağdaş dərviş” deyə bilərik. Bilirdi ki, ölüm gec-tez həmişə var.\n29-06-2020, 13:38 İlham Əliyev və Mehriban Əliyeva İçərişəhərdə aparılan bərpa-konservasiya işləri ilə tanış olublar\n10-03-2021, 17:24 Göyçə-Zəngəzur Respublikası yaradıldı - Bəyanat\n26-12-2018, 10:19 ABŞ-ın San Dieqo şəhərində 31 dekabr “Azərbaycanlıların Həmrəyliyi Günü” elan edilib\n21-11-2018, 18:17 Prezident uşaqlarla bağlı fərman imzaladı - 2020-ci ildə qüvvəyə minəcək\n6-04-2021, 14:00 “İsgəndər” Şuşada niyə böyük dağıntı törətməyib? – Şok detal\n26-02-2018, 10:40 Azərbaycanın Gürcüstandakı səfirliyində Xocalı soyqırımına həsr olunmuş tədbirlər keçirilir\n1-02-2019, 06:53 Daha bir gənc “donuz qripi”ndən öldü\n8-01-2021, 16:01 Paşinyanin Moskva səfəri Ermənistanda panika YARATDI


KİV: Aleksandr Semedov Rusiya yigmasini atasinin tekidi ile secib - Azadliq Xeber\nKİV: Aleksandr Semedov Rusiya yigmasini atasinin tekidi ile secib\nKİV: Aleksandr Səmədov Rusiya yığmasını atasının təkidi ilə seçib\n12 İyun, 2018 11:38 xeber – Rusiya yığmasının heyətində 2018-ci il dünya çempionatında iştirak edəcək azərbaycanlı futbolçu Aleksandr Səmədovla bağlı geniş yazı dərc olunub.“Report”un məlumatına görə, TASS agentliyinin hazırladığı məqalədə iyulun 19-da 34 yaşı tamam olacaq yarımmüdafiəçinin vaxtilə Azərbaycan və Rusiya yığmaları arasında etdiyi seçiminə də toxunulub. Bildirilir ki, atası Sergeyin azarkeşlik etdiyi Moskva “Spartak”ının yetirməsi olan A.Səmədov məhz valideyninin təkidi ilə Rusiya yığmasının formasını geyinib: “Hələ 2009-cu ildə yığmanın baş məqçisi Qus Hiddink onun oyununu qeyd edir və namizədlər arasında göstərirdi. Lakin məsələ dəvət almağa qədər gedib çıxmadı. Bunun fonunda, futbolçunun atasının mənşəyi nəzərə alınaraq, ona Azərbaycan yığmasında çıxış etməklə bağlı israrlı təkliflər gəlməkdə idi. Səmədov isə hər dəfə rədd cavabı verirdi. Özü də bunu atası təkid edirdi. O istəyirdi ki, oğlunun Rusiya millisinin heyətində dünya və ya Avropa çempionatında oynamaq imkanı olsun. Bundan əlavə, Aleksandr Rusiya çempionatında legioner sayılmaq istəmirdi”.Səmədovun Rusiya yığmasındakı debütü 2012-ci il Avropa çempionatının seçmə mərhələsinə təsadüf edib. O, 2011-ci il oktyabrın 7-də Bratislavada Slovakiya ilə görüşdə meydana çıxıb. Lakin əslən azərbaycanlı futbolçu AVRO-2012-yə yollanan heyətə düşməyib. Əvəzində DÇ-2014-də arzusuna çatıb. İndiyə qədər millidə 48 oyun keçirən yarımmüdafiəçinin hesabında 7 qol var.Hazırda Moskva “Spartak”ının formasını geyinən Səmədov karyerası ərzində Moskvanın “Lokomotiv” və “Dinamo”, eləcə də paytaxtın eyniadlı komandasında çıxış edib.Qeyd edək ki, Aleksandr Səmədov 2003-cü ildə AVRO-2004-ün seçmə mərhələsində Finlandiya ilə oyuna hazırlıq ərəfəsində baş məşqçi Əsgər Abdullayev tərəfində Azərbaycan millisininə dəvət alıb. Lakin təlim-məşq toplanışı çərçivəsində yoldaşlıq oyunu keçirməyə rəqib tapılmadığı üçün onun yığmadakı debütü baş tutmayıb. Səmədov daha sonra Azərbaycan millisinə gəlməkdən imtina edib.


"Mən hər dəfə döyülməkdənsə, bir dəfə ölməyə hazıram...."\n8 iyul, 2018 [13:35]\nSon zamanlar intihara cəhd edən uşaqların sayı artıb. Bəs uşaqların intihara əl atmalarına səbəb nədir?\nElə bilirəm ki, öz canına qıymaq istəyən uşaqlar ilk növbədə bu addım ümidsizlikdən atırlar. Çünki uşaq ətrafında bir kimsənin olmadığını görəndə, təklikdən çıxış yolunu özünü öldürməkdə görür. Hesab edir ki, mənəvi əzablardan qurtarmağın yolu ancaq canına qəsd etməkdir. Ona görə də uşaqlara digər insanlara göstərdiyimiz diqqəti göstərməliyik. Çünki uşaqların nəvazişə, sevilməyə daha çox ethiyacları var. Çox təəssüf ki, bəzi valideynlər bu hörməti, ehtiramı, nəvazişi, sevgini onlara göstərmək əvəzinə, çox vaxt uşaqlarla pis rəftar edir, onları söyür, ağır sözlərlə təhqir edirlər. Uşaqlar da bu pis rəftardan əziyyət çəkirlər. Bu cür rəftar sonda onları həyatdan imtina etməyə məcbur edir...\nBəzən deyirlər ki, valideyn övladı söyər də, döyər də, amma daha nifrətlə yox, ərklə. Əslində, uşağa əl qaldırmaq, onu təhqir etmək onun hüquqlarının pozulması deməkdir. Övladla «boks torbası» kimi davranan, nifrətlə yanaşan valideynləri anlamıram. Halbuki uşaqların düşüncəsinə, zəkasına və dərrakəsinə daha çox qiymət, əhəmiyyət verilməlidir. Onların zəka və düşüncələri lazımınca qiymətləndirilməlidir, laqeyd yanaşılmamalıdır. Onlara ehtiram göstərilməli və onların hissiyyatlarına hörmət edilməli, eyni zamanda onlarda başqalarına hörmət etmək əxlaqı formalaşdırılmalıdır. Uşaqları məsuliyyət daşımağa, məsuliyyətli işlərin, tapşırıqların öhdəsindən gəlməyə öyrətmək olduqca mühümdür. Bunları onlara ən asan yolla başa salmaq, anlatmaq lazımdır, axı onlar uşaq olsa da, insandır, doğma qan, doğma cismdir, qanmaz deyil ki, anlamasın. Övladlar düşmən deyil, valideynlərin sevgisinin məhsuludur. Yox, əgər valideynlər buna səhv kimi baxırsa onda heç bir sevgidən, hörmətdən danışmağa dəyməz, deməli, bu sevgi yox, bir neçə dəqiqəlik ehtiras, əyləncə imiş...\nUşaqları tərbiyə edəndə hər şeydən öncə onlarda özləri haqqında müsbət fikirləşmək düşüncəsini yaratmağa yardım etməliyik. Bu cür davranış böyüdükçə məsuliyyətin öhdəsindən gəlməyi onlar üçün daha da asanlaşdıracaq. Və təsəvvür edin ki, o uşaq içində nələr çəkir. Təsadüfən belə bir hadisənin şahidi oldum. Valideyn doğma övladını döydükcə uşaqda üsyan hissləri baş qaldırırdı. Döyülən uşaq bədənindəki zədə izlərini mənə göstərəndə şoka düşdüm. İçimdə o ataya qarşı nifrət hissi oyandı. Uşaq mənə dedi ki, atası içki aludəçisidir, hər dəfə içəndə onu döyür. Uşağın dediyinə görə, anası da qəddarlıqda atasından geri qalmır. Təsəvvür edin, uşaq döyüldükcə yalvarırdı: “Ata, döymə məni, söymə mənə. Axı mən sənin övladınam. Niyə döyürsən məni? Döyməkdənsə, sığal çək. Niyə söyürsən? Söyməkdənsə, xoş söz de, nəvaziş göstər. Başa salmaq o qədər çətindir? Axı mən də insanam, məni söyməyib, asta başa salsan, mən anlayıb bir daha səni əsəbiləşdirmərəm. Axı mən o böyük sevgi, məhəbbətdən yaranmışam. Böyük sevginin, qayğının, nəvazişin, sığalın bəhrəsi, nəticəsiyəm. Əgər məni istəmirdinizsə, niyə bir-birinizi sevib ailə qururdunuz?! İndi o sevginin bəhrəsini ayaq altına salıb, döyüb, yerə çırpırsınız. Deməli, sevginiz saxta imiş, möhkəm deyilmiş. Sevgidən yaranan uşaq ayaq altında qalmamalıdır, ona valideynlər tərəfindən işgəncə verilməməlidir, təhqir edilməməlidir. Atacan, anacan, döyməkdənsə, məndən imtina edin, aparın qoyun uşaq evinə. Bəlkə orada sevgini hiss etdim. Yad adamlar mənə daha yaxın və mehriban olar, nəinki siz. Atacan, anacan, məni əzizləməkdənsə, kobud rəftar edib, üstümə qışqırırsınız, təhqir edirsiniz. Ata, məgər mən yumruq nəticəsində yaranmışam? Döyməkdənsə, məndən birdəfəlik imtina edin, yaxud öldürün, çünki mən hər dəfə döyülməkdənsə, bir dəfə ölməyə hazıram. Təki canım bu döyülməkdən birdəfəlik qurtarsın. Mən daha bu əzab-əziyyətin qurbanı olmaq istəmirəm, axı mən də insanam!”\nOdur ki, gəlin, bu arzuolunmaz hərəkətlərdən, davranışlardan əl çəkək. Uşaqları sevək, onlara isti nəvaziş göstərək. Onları qayğısız uşaqlıq illərindən məhrum etməyək. Heç bir halda onların şəxsiyyətinin alçaldılmasına yol verməyək. Qəddar olub, uşaqların həyatını zəhərləməyək, axı uşaqlar bizim gələcəyimizdir. Döyməkdənsə, sevək, qoruyaq və heç vaxt onları tək buraxmayaq.


Əkrəm Əylislinin qulağına mükafat qoyuldu [Audio]\nMüasir Müsavat Partiyası yazıçının qulağını kəsənə 10 min manat mükafat verəcəyini vəd edib. Yazıçı hökuməti təhlükəsizliyini təmin etməyə çağırıb.\nMüasir Müsavat Partiyasının sədri Hafiz Hacıyev Amerikanın Səsinə bildirib ki, rəhbərlik etdiyi partiyaya “Daş yuxular” romanının müəllifi yazıçı Əkrəm Əylislinin qulağının kəsilməsi ilə bağlı qərar qəbul edib. O Amerikanın Səsinin müxbirinin suallarına belə cavab verib.\nHafiz Hacıyevlə müsahibə\nSual: Sizin partiyanın yazıçı Əkrəm Əylislinin qulağının kəsilməsi ilə bağlı qərar qəbul etməsi doğrudur?\nCavab: Partiyamız ötən həftə bu məsələlər gündəmə gələn günü qərar qəbul edib. Qərarımız qətidir və fikrimizdən geri dönən deyilik.\nSual: Qərar necədir? Yəni, Əkrəm Əylisli ilə bağlı qərarınızın tam mətni var?\nCavab: Bəli var.\nCavab: Qərar ondan ibarətdir ki, Əkrəm Əylisli yazdığı roman deyək, cızma-qara deyək, orada dörd milyon yarım qərbi azərbaycanlıları təhqir edib. Bu, çox ciddi bir məsələdir. Yəni, qərbi azərbaycanlıları vəhşi obrazında təqdim edir. İkinci isə erməniləri əzabkeş obrazında təqdim etməsinə qarşı partiyada geniş müzakirələr aparıldı və belə qərara gəlindi ki, Əkrəm Əylislinin “öz qohumları” vaxtilə necə cəzalandırılıbsa, onu da elə cəzalandıraq. Bilirsiniz ki, Andranikin başını və onun dayısı uşaqlarının qulağını bizim kənddə kəsiblər. Belə qərara gəldik ki, Əkrəm Əylisliyə müəyyən cəzalar versələr, onun yazıçılığını, ordenlərini əlindən alsalar da, bu onun üçün azdır. Ən yaxşı halda Əkrəmin öz dayısı oğlu Andranikin qulağı kimi, onun da qulağının kəsilməsi daha məqsədəuyğun olardı. Biz belə bir qərarı qəbul etmişik. Qərarın icra edilməsini də gənclər təşkilatının üzvlərinə həvalə etmişik. Bu qərarı kim yerinə yetirsə, ona 10 min manat mükafat veriləcək. Biz qərarımızdan geri çəkilən deyilik. Ona görə ki, Əkrəm Əylisli bilməlidir ki, 4 milyon yarım qərbi azərbaycanlını təhqir etmək heç kimə icazə verilməyib. Qərbi Azərbaycandan qeyrətli oğlanlar var. Vətəninin, xalqının namusunu çəkən insanlar var. Bu dərs olmalıdır ki, bir də qərbi azərbaycanlılara, o cümlədən Azərbaycan xalqına qarşı bu cür ədalətsiz əsərlər, romanlar yazıb xalqı təhqir etmək olmaz. Bizim milyonlarla insanlarımız şəhid olub. Bilirsiniz ki, ermənilər 1988-ci ildə Ermənistandan, öz doğma yurdlarından qovduğu azərbaycanlıların başına nə oyunlar açıb. Görünür, Əkrəm Əylislinin “gözləri kor olub”, onları görməyib. O cümlədən, ermənilərin Azərbaycanda Xocalıda, bizim digər dədə-baba yurdlarımızda Qarabağda qırdığı insanlar görünür Əkrəm Əylislinin yadından çıxıb. Hər halda yadından çıxıbsa, biz onun qulağını kəsməklə, qanını axıtmaqla onun yadına sala bilərik. Bundan sonra dırnaqarası yazarlara da, satqınlara da, ermənilərə qohum olanlara da bu bir dərs olar. Bu yöndə öz addımlarımızı atırıq və atacağıq.\nQeyd edək ki, hüquq- mühafizə orqanları hələlik Müasir Müsavat Partiyasının qərarına münasibət bildirməyib.\nHüquqşünasların rəyinə görə, H.Hacıyevin çağırışı Cinayət Məcəlləsində maddəyə (ağır bədən xəsarətinin yetirilməsi və azadlıqdan məhrumetmə ilə cəzalandırılır) düşür.\nYazıçı Əkrəm Əylisi isə Amerikanın Səsinə deyib ki, Hafiz Hacıyev səviyyəli adamlara qol-qanad verənlər Azərbaycan mənəviyyatının axırına çıxa bilər.\nO deyib ki, normal ölkələrin hüquq-mühafizə orqanları belə bəyanatı verən şəxsləri məhkəməyə çəkər. “Amma bizdə hələ ki, hüquq- mühafizə orqanları bu adamın illərdən bəri bu sayaq sərsəm bəyanatlarına münasibət bildirməyib”, - yazıçı qeyd edib.\nƏ.Əylisli Amerikanın Səsi vasitəsi ilə hüquq- mühafizə orqanlarını təhlükəsizliyinin təminatı ilə bağlı tədbirlər görməyə çağırıb.\n“Hüquq- mühafizə orqanları təsirli tədbirlər görməsə, ailəmi və özümü terrordan qorumaq üçün xaricə getmək məcburiyyətində qala bilərəm”, - o vurğulayıb.


Yazı mədəniyyətinin durğu işarələri\nYazı mədəniyyətinin üç əsas şərti var: bunlardan birincisi cümlənin qrammatik baxımdan düzgün qurulması, ikincisi orfoqrafiya qaydalarına əməl olunması, üçüncüsü isə durğu işarələrindən yerli-yerində istifadədir. Yazı yazanın fərdi üslubi maneralarda təcəssüm edən məharəti, ustalığı məhz bu üç normativ şərti gözlədikdən sonra gəlir.\nAzərbaycan yazısında durğu işarələrindən ardıcıl, elmi əsaslarla istifadənin tarixi keçən əsrin 20-ci illərindən başlayır ki, bu, bir tərəfdən, latın əlifbasına keçid, digər tərəfdən, elmi dilçilik təfəkkürünün inkişafı ilə bağlı idisə, üçüncü tərəfdən, yazı mədəniyyətinin kütləviləşməsi və ya ictimailəşməsi ilə əlaqədar olmuşdur.\nBir sıra cəhdləri nəzərə almasaq, Azərbaycan yazısının durğu işarələrilə “təminat”ını tənzimləyən ilk elmi-metodiki mənbə Bəkir Çobanzadə ilə Fərhad Ağazadənin 1930-cu ildə “Azərnəşr”də çıxmış “Türk qrameri” kitabıdır. Kitabda “Durğu işarələri” bəhsini Fərhad Ağazadə yazmış və ön sözündə göstərmişdi ki, “yeni törəmiş olan bu məsələnin üstündə hələ çox zamanlar düşünüb-daşınmaq lazım gələcək”.\nBurada on durğu işarəsindən bəhs edilir: 1) nöqtə, 2) vergül, 3) nöqtəli vergül, 4) iki nöqtə, 5) sual işarəsi, 6) nida işarəsi, 7) kəşidə (tire), 8) mötərizə, 9) çox nöqtə, 10) dırnaq işarəsi.\nSonrakı illərdə həm yazı texnologiyasının, həm də dilçiliyin sürətlə inkişafı ilə əlaqədar olaraq durğu işarələrindən yerli-yerində istifadə mədəniyyəti kifayət qədər yüksəlmiş, birbaşa bu məsələ ilə bağlı bir sıra əsərlər nəşr olunmuşdur. Onlardan M.Ş.Şirəliyevlə M.H.Hüseynovun “Azərbaycan dilinin durğu işarələri” (Azərnəşr, 1945), Z.İ.Budaqova ilə R.Ə.Rüstəmovun “Azərbaycan dilində durğu işarələri” (Azərbaycan SSR EA nəş., 1965) və Z.İ.Budaqovanın “Azərbaycan dilində durğu işarələri” (“Elm” nəş., 1977)ni qeyd etmək lazımdır.\nZ.İ.Budaqova qırx il bundan əvvəl yazırdı: “Təəssüflər olsun ki, bu qrafik vasitə (söhbət durğu işarələrindən gedir - N.C.) ancaq müəyyən məlum hallarda düzgün qoyulur. Çox zaman bunlar yazanın şəxsi zövqünü oxşayan ünsürlərə çevrilir: hər kəs cümlənin tələbinə yox, öz zövqünə görə bunlardan istifadə edir. Nəticədə yazılı nitqimiz ya müəyyən incəliklərdən məhrum olur, ya da hər hansı işarələrlə lüzumsuz şəkildə yüklənir”.\nTəəssüf ki, bu gün də həmin sahədə vəziyyətin qənaətbəxş olduğunu demək çətindir…\nAzərbaycan dilində (əslində, yazısında) durğu işarələrinə həsr olunmuş son “təlimat”da nöqtənin 13, vergülün 54, nöqtəli vergülün 6, iki nöqtənin 3, sual işarəsinin 3, nida işarəsinin 5, tirenin 12, üç nöqtənin 8, mötərizənin 5, dırnaqların isə 3 funksiyası qeyd olunur.\nBeləliklə, Azərbaycan yazısında durğu işarələrinin işlədilməsi tarixi göstərir ki, a) bir neçə on il ərzində müəyyən sabit qaydalar yaradılmışdır; b) bu qaydalar yazı təcrübəsində kifayət qədər kütləvi şəkildə tətbiq edilərək yayılmışdır; c) həm qaydalardan, həm də onlara nə dərəcədə əməl edilməsindən irəli gələn problemlər vardır.\nÜmumiyyətlə, yazıda durğu işarələri üç vəzifə və ya funksiya daşıyır: 1) orfoqrafik, 2) qrammatik və 3) üslubi.\nOrfoqrafik vəzifə dedikdə durğu işarələrinin sözün düzgün yazılmasında iştirakı nəzərdə tutulur. Məsələn, bəzi mürəkkəb sözlər defislə yazılır (künc-bucaq, irəli-geri, aşağı-yuxarı, üç-dörd və s.), yaxud bir sıra xüsusi adlar dırnaq içərisinə alınır (“Azərbaycan” qəzeti, “Vaqif” dramı, “Qurd qapısı” restoranı və s.), yaxud da müəyyən ixtisarlardan sonra nöqtə işarəsi qoyulur (S.Vurğun, və s., və b.).\nDurğu işarələrinin qrammatik funksiyası isə kifayət qədər genişdir. Lakin ümumiləşdirməyə çalışsaq, həmin işarələri üç qrupa bölmək lazım gəlir:\n1) nöqtə, sual və nida işarələri;\n2) vergül işarəsi;\n3) iki nöqtə, nöqtəli vergül və tire işarələri.\nNöqtə, sual və nida işarələri, bir qayda olaraq, cümlənin sonunda qoyulub həmin cümlənin nəqli, sual və ya nida cümləsi olduğunu göstərir; müqayisə edək:\n1. İnsan həqiqət axtarır.\n2. İnsan həqiqət axtarır?\n3. İnsan həqiqət axtarır!\nƏmr cümləsinin sonunda emosiya səviyyəsindən asılı olaraq ya nöqtə, ya da nida işarəsi qoyulur.\nƏn çox mübahisə doğuran durğu işarəsinə - vergülə gəldikdə isə, burada da “şeytan” təsəvvür edildiyi qədər qorxulu deyil…\nVergüldən, əsasən, aşağıdakı hallarda istifadə olunur:\nI. Mürəkkəb cümlənin tərkib hissələri (sadə cümlələr) bir-birindən vergüllə ayrılır; məsələn:\n1. Hava işıqlaşır, bütün gecəni yağan qar yavaş-yavaş dayanırdı.\n2. Elə ki hava işıqlaşdı, bütün gecəni yağan qar yavaş-yavaş dayandı, Həsən kişi yuxudan oyanıb əyin- başını geyinərək həyətə çıxdı.\n3. Hava işıqlaşıb bütün gecəni yağan qar yavaş-yavaş dayanandan sonra Həsən kişi yuxudan oyanıb əyin-başını geyinərək ona görə həyətə çıxdı ki, görsün dünən axşamdan yaddan çıxıb qapısı açıq qalan mal- heyvana bir şey olmayıb ki və s.\nII. Cümlənin həmcins üzvləri arasında vergül qoyulur; məsələn:\nİlk dəfə şəhərə gələndə, küçələrdəki insan axınına, bir-birinin ardınca şütüyən maşınlara, hətta yanıb-sönən işıqforlara baxanda ona elə gəlirdi ki, tamamilə uzaq bir aləmə, heç vaxt adət edə bilməyəcəyi bir məkana düşüb.\nIII. Cümlə üzvləri ilə əlaqədar olmayan sözlər, söz birləşmələri və ya cümlələr cümlə üzvlərindən vergüllə ayrılır; məsələn:\n1. Əmi oğlu, sən elə bilirdin ki, mənim dostlarım, xüsusilə bu Qafur ki hər yerdə şənimə təriflər yağdırırdı, düz-əməlli adamdır, xeyr, elə deyil.\n2. Məncə, a bala, sən gərək, nə olursa-olsun, özü də belə bir xoş gündə, o adamın könlünə dəyib qanını qaraltmayaydın.\n3. Birincisi, dövlət başçılarının növbəti görüşü, heç şübhəsiz, öz-özlüyündə mühüm hadisədir. İkincisi isə, bunu keçən görüşlərin təcrübəsi də göstərdi, əgər sona qədər hər iki tərəf iradə nümayiş etdirsə, müəyyən uğurlu nəticələrə nail olmaq mümkündür və s.\nIV. Vergül o və bu əvəzliklərinin mübtəda, yoxsa təyin olduğunun fərqləndirilməsi üçün işlədilir; müqayisə edək:\n1. O, evə getdi. Bu, kitabdır.\n2. O evə getdi. Bu kitabdır.\nBirinci halda o və bu əvəzlikləri mübtəda, ikinci halda isə təyindir.\nV. Əgər kiminsə fikrinə və ya mövqeyinə istinad olunursa (məsələn: Hegelə görə, Hüseyn Cavidə görə, mənə görə, sənə görə, ona görə və s.) görə qoşmasından sonra vergülə ehtiyac var; məsələn:\n1. Hegelə görə, Şərq ilə Qərbin dövlət idarəçiliyi texnologiyaları bir- birindən kəskin şəkildə fərqlənir.\n2. Hüseyn Cavidə görə, gözəllik adi həyatın fövqündədir.\n3. Qanunun keşiyində dayanmalı olan bir adamın belə hərəkətlərə yol verməsi, mənə görə, cinayətdir və s.\nLakin o halda ki görə qoşması üçün, ötrü qoşmalarının sinonimi kimi işlənir, ondan sonra vergülə ehtiyac yoxdur; məsələn:\n1. Məni sənə görə yaman təriflədilər.\n2. Verilən tapşırığı vaxtında yerinə yetirdiyinizə görə hamınıza təşəkkür elan edirəm və s.\n1. Sən mənə görə narahat olmasan yaxşıdır.\n2. Sən, mənə görə, narahat olmasan yaxşıdır.\nGöründüyü kimi, məna fərqlərinin nəzərə çatdırılmasında vergül həlledici rol oynayır. Hər iki halda cümlənin leksik-qrammatik tərkibi eynidir. Amma birinci halda “sən”in “mən” tərəfdən narahat olmaması, ikinci halda isə “sən”in ümumi narahatlığına “mən”in münasibəti bildirilir.\nMüşahidələr göstərir ki, vergüldən yazıda düzgün istifadə olunmamasının ən səciyyəvi əlaməti harada ki işlənirsə, ondan sonra həmişə vergül qoyulmasıdır. Halbuki, məsələn, Həsən sübut etməyə çalışırdı ki, o günahı ki onun boynuna qoymaq istəyirlər, qətiyyən düz eləmirlər cümləsində birinci ki dən sonra vergül qoyulur (bağlayıcı olduğuna görə), ikincidən sonra isə qoyulmur (ədat olduğuna görə).\nYaxud ona görə ki, ondan ötrü ki, onun üçün ki və s. bağlayıcılardan sonra vergül işarəsinə ehtiyac yoxdur. Məsələn: Firma öz məhsullarının qiymətini aşağı salmaq fikrində deyildi, ona görə ki (ondan ötrü ki, onun üçün ki) bu məhsullara tələbat get- gedə artırdı.\nBəzən şeirdə söz sırasının dəyişməsi ilə əlaqədar olaraq vergül işarəsinin işlədilməsində çətinliklər yarandığından yanlışlıqlara yol verilir. Məsələn, böyük şairimiz Sabirin aşağıdakı məşhur misrası nəşrlərdə həmişə\nŞairəm, çünki vəzifəm budur əşar yazım, - şəklində gedir. Ancaq məlumdur ki, şair “vəzifəm budur ki, şeirlər yazım, çünki (mən) şairəm” deyir. Ona görə də vergül “şairəm” yox, “çünki” sözündən sonra qoyulmalıdır:\nŞairəm çünki, vəzifəm budur, əşar yazım.\nİki nöqtə, nöqtəli vergül və tire işarələri o qədər də geniş funksiya daşımır. Və get-gedə nöqtə, yaxud vergüllə əvəz edilir.\nİki nöqtə ümumi fikirdən sonra onun izahı verilərkən, yaxud ondan sonra hər hansı sadalamaya ehtiyac olarkən (xüsusilə rəsmi və ya işgüzar sənədlərdə) işlənir; məsələn:\n1. Vəziyyətdən iki çıxış yolu var: ya yaxşı oxuyub təhsili davam etdirmək, ya da universitetlə vidalaşmaq.\n2. İclasın gündəliyinə aşağıdakı məsələlər daxildir: 1... 2)... 3)...…\nNöqtəli vergüldən o zaman istifadə edilir ki, vergül öz funksiyasını davam etdirə bilmir; belə ki mürəkkəb cümlənin tərkib hissəsi olan cümlə və ya cümlələr özləri də mürəkkəb olur, yaxud həmin cümlələrdə həmcins üzvlər işlənir; məsələn:\nElə ki müşahidə komissiyası fabrikin ərazisinə daxil oldu, saat yeddini keçmiş, iş vaxtı qurtarmışdı; adamlar isə evə tələsmir, başladıqları işi sona çatdırmaq istəyirdilər.\nNöqtəli vergülün bir funksiyası da daha çox rəsmi və ya işgüzar sənədlərin dilində özünü göstərir; məsələn:\nKomissiya sədrinin səlahiyyətlərinə aşağıdakılar daxildir:\n1) iş icraçılarını təyin etmək, onların işinə nəzarət eləmək;\n2) müvafiq qurumlarla əlaqə saxlamaq, təcrübə mübadilələrinin aparılması üçün şərait yaratmaq…\nNöqtəli vergülün ikinci funksiyası birincidən o qədər də fərqlənmir.\nTire işarəsi cümlədə ya hər hansı sözə əlavə izah verilərkən, ya da həmcins üzvlər “ümumiləşdirilərkən” işlənir; məsələn:\n1. Bakı - qədim olduğu qədər də müasir bu şəhər, etiraf edim ki, məni öz gözəlliyi ilə valeh elədi.\n2. Göz işlədikcə uzanan intəhasız çöllər, yalnız ayda-ildə bir dəfə yağış görən susuz torpaq, seyrək kol-kos - ətrafdakı hər şey darıxdırıcı, çox darıxdırıcı idi.\nVasitəsiz nitqdə iki nöqtə ilə tire birlikdə işlənir; məsələn:\n- Ata, dünyanın ən gözəl ölkəsi haradır?\nAtası bildi ki, oğlu məktəbdə yenə nə isə xoşuna gələn bir şey öyrənib. Özünü bilməməzliyə vurdu:\n- Yox, haradır?\n- Necə bilmirsən? - dedi. - Hər kəsin öz vətəni.\nƏlbəttə, yazı nə qədər mükəmməl olsa da, şifahi nitqin rəngarəng intonasiya çalarlarını sonacan əks etdirmək gücündə deyil. Ona görə də durğu işarələrindən bəzən üslubi məqsədlərlə də istifadə olunması tamamilə təbiidir. Məsələn, Mehman dolmuş gözləri ilə otağa göz gəzdirib arxasına baxmadan səssiz- səmirsiz bayıra çıxanda Dilarə bütün varlığı ilə hiss elədi ki, bu, onun son (!) səfəridir, ancaq bir söz demədi cümləsində “son” sözü qarşısında qoyulmuş nida işarəsi həmin sözün emosional təsirini gücləndirmək üçündür.\nBir neçə durğu işarəsindən eyni zamanda istifadə, adətən, üslubi səciyyə daşıyır. Məsələn, üç nöqtə, sual və nida, sual və nöqtələr, nida və nöqtələr və s.; məsələn:\n1) Qatar hərəkətə gəldi... Onun ürəyi daha sürətlə döyünməyə başladı... Nə edəcəyini bilmədi...\n2) Sən son sözünü deyəcəksən, ya yox?!\n3) Gedirsən, ya getmirsən?..\n4) Aha!.. Aha!.. Deməli, belə?!. və s.\nAzərbaycan yazı mədəniyyəti son on illərdə xeyli inkişaf edib zənginləşsə də, çox təəssüf ki, durğu işarələrinin işlədilməsi üzərində elmi-akademik nəzarət yox dərəcəsindədir. Və bu sahədə son peşəkar, nüfuzlu “təlimat”ın nəşrindən qırx ildən artıq bir zamanın keçməsi də göstərir ki, yazıda durğu işarələri məsələsi mətbu inersiyanın ümidinə buraxılmışdır. Halbuki nəinki mövcud vəziyyəti təhlil etməyə, eləcə də yeni - daha mukəmməl “yol xəritəsi” hazırlamağa çoxdandır ki ciddi ehtiyac duyulur.\n"Azərbaycan" qəzeti, 23 fevral 2018-ci il


"Sipark İnşaat" ATV-yə 14 min atdı – Reklam qalmaqalı - FOTO » 7news.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n20 Sentyabr 2019, 13:36\n"Sipark İnşaat" ATV-yə 14 min atdı – Reklam qalmaqalı - FOTO\nAzərbaycanda fəaliyyət göstərən, adı daha çox qalmaqallı məsələlərdə hallanan "Sipark İnşaat" şirkətinin adı daha bir dələduzluq işində hallanır.\nHəmin şirkətin rəhbərliyi tərəfindən aldadıldığını iddia edən "Baku Art Lab"ın təsisçisi Vüqar Təhməzov BakuPost.az-a müraciət edib.\n""Sevgi Naminə" adlı serialın çəkilişləri üçün təşkilati dəstəklə bağlı "Sipark İnşaat"la razılaşma əldə etdik. Hətta menecerimiz Vüsalə xanım və həmin şirkətin nümayəndələri arasında danışıqlardan sonra onlar seriala baş sponsor olmaq istədilər və qarşılıqlı anlaşma əsasında müqavilə də hazırladıq. Müqaviləyə səlahiyyətli şəxs kimi özüm qol çəkdim və möhür vurdum. Daha sonra müqaviləni həmin tikinti şirkətinə yolladım".\n"Sən demə, bunlar "Sipark İnşaat"ın dələduzluq metodu imiş. Demişdilər ki, reklam yayınlanmağa başlasın müqaviləni imzalayarıq. Bir müddət sonra müqaviləni səlahiyyətli şəxs kimi mühasibatlıq şöbəsindən bir xanımın imzalayacağını bildiriblər. Lakin həmin xanım sənədləri imzalamaqdan imtina edərək, rəhbər Kənan bəyin Türkiyədə olduğunu və gələndən sonra onları özünün imzalayacağını dedi. Bu minvalla serial çəkilir və onların reklamı yayımlanırdı. Qeyd edim ki, müqaviləni qarşı tərəf hazırlamışdı, şərtlər razılaşdırılmışdı və bizə möhürləmək üçün göndərilmişdi. Biz də öz əlavəmizi edib, onlara göndərməli və reklamçı tərəfin səlahiyyətli şəxsi imzalamalıydı. Biz üzərimizə düşənləri etdik, onlarsa bizi yola verməklə məşğul oldular.\nTəqribən bir ay məsələ belə uzandı. Biz isə həmin vaxt şirkətin ofisində serialın çəkilişlərinə start verdik. Danışıqlara əsasən "Sipark" seriala həm təşkilati dəstək, həm də baş sponsor idi. Misal üçün, təşkilati dəstəyə görə şirkət bizə bir ayda 1500-2000 manat məbləğində pul ödəməli idi. Lakin əvəzində onlar bizə çəkilişlər üçün avtobus verdilər".\n"Sipark İnşaat"ın reklam xərclərini ödəməməsi qarşı tərəfə maddi və mənəvi ziyan vurub:\nV.Təhməzov bildirib ki, qarşı tərəf müqaviləyə imza atmadığı üçün çıxılmaz vəziyyətdə qalıb. İndi o, aylardır müəyyən edilmiş məbləği şirkət rəsmisindən ala bilmir: "Onlar bizim ağlımıza gəlməyən formada dələduzluq etdilər. Rəsmi müqaviləni imzalamamaqla bizi məhkəməyə müraciət hüququndan məhrum etdilər. Amma yaxşı ki, aramızda telefon danışıqları var. Oradakı danışıqlarda bizə borclu olduğuqları və yaxın vaxtda ödəmələrinə söz verdikləri əks olunur. Səs yazılarını sizə də təqdim edirəm. Buyurub, aidiyyəti qurumlar bu səslərə qulaq asıb, ədalətli qərar versinlər".\nMəsələ ilə bağlı "Sipark İnşaat"ın mətbuat xidməti İradə Nurəddinqizi təmsil etdiyi qurumun heç kimə borclu olmadığını deyib. O, BakuPost-a bildirib ki, rəsmi müqavilə olmadığına görə onları kimsə dələduzluqda ittiham edə bilməz: "Arada heç bir müqavilə yoxdur. Amma şifahi razılaşma olub. Onlara bildirilib ki, əgər serial reytinqli olsa, şirkət sponsorluq edəcək. Amma serial çox zəif oldu, heç bir reytinq vermədi, ona görə də müqavilə bağlanmadı".\nMətbuat sözcüsünün daha sonra dedikləri isə əslində, "Baku Art Lab"la "Sipark İnşaat" arasında əməkdaşlığın olduğunu təsdiqləyir: "Onlar seialda bizim reklamımızı ola bilsin ki veriblər. Əvəzində isə bizim əmlakımıza ziyan vurublar. Avtomobillərimizdən istifadə ediblər, məkanımızdan yararlanıblar".\nİ.Nurəddinqızı "Sipark İnşaat" rəhbərliyinin səs yazılarının olduğu, müqavilə və reklama görə borclu olmasını təsdiqləyən səs yazısı məsələsinə də münasibət bildirib: "Hansı səs yazısı? Bilirsiz ki, icazəsiz səs yazmaq qanunla qadağandır".\nQeyd edək ki, bu, "Sipark İnşaat"la bağlı ilk hadisə deyil. Bundan əvvəl də serial çəkilişlərinə sponsor olması və pulu ödəməməsi barədə bir neçə fakt mövcuddur.\nsipark sonra üçün şirkət görə müqavilə müqaviləni şirkətin bildirib sponsor bizim bizə serial lakin həmin bağlı təşkilati onlar təhməzov reklamı


"Alma almaya bənzər" b/f » Qadin.Net ~ İlk milli qadın portalı\nHüseynağa Sadıqov, Fazil Salayev, Səfurə İbrahimova, Həsən Məmmədov, İnarə Quliyeva, Hacıbaba Bağırov, Firəngiz Abbasova, Əhməd Əhmədov, Cəmil Quliyev, Rauf Gözəlov, Suğra Bağırzadə, Tələt Rəhmanov\nLirik kinokomediyanın baş qəhrəmanı Nadir babadır. O, ömrü boyu bağbanlıq edib, bir-birindən gözəl almalar yetişdirir. Onun təhsili olmasa da biliklərə, elmə həmişə can atıb, tumsuz alma sortu yetişdirmək istəyib. Nəhayət o, buna gərgin əmək və təcrübələr sayəsində nail olur. Gözəl, sehrli almalar adamlara xoşbəxtlik gətirir. Məsələn, sürücü Qurban gənc kolxozçu qız Mədinəyə vurulur, müəllimə dəcəl uşaqlarla dostlaşır, kobud poçtalyon mehriban, telefonçu isə diqqətli olur, yeddi qız atası Haşımın ailəsində nəhayət oğlan uşağı doğulur. Lakin almalar möcüzə yaratdığı kimi, sehrli meyvənin hesabına varlanmaq istəyənlər də meydana çıxır...


Supermathprofit Forex Göstərici - Forex Göstəricilər Download\nEv MT4 Indicators Supermathprofit Forex Göstərici\nSupermathprofit Forex Göstərici\nSupermathprofit Forex Göstərici bazarında bu gün var sadə hələ ən dəqiq və gəlirli göstərici biridir. Bu başlayanlar üçün uyğun.\nBu bir treyder hər hansı bir növü ilə istifadə üçün uyğun ki, belə bir şəkildə nəzərdə tutulmuşdur. Bu uzun müddətli treyderlər üçün uyğun, intraday treyderlər və skalperli. Hansı məsələ siz istifadə karar müddət deyil. Siz M5 kimi sıx vaxt istifadə, siqnalların nəsil dərəcəsi artacaq.\nSupermathprofit göstərici iş.\nSupermathprofit göstərici yalnız okları zaman almaq zaman satmaq göstərən və yaradır. Bütün digər alqoritmlər treyderlər gizli. Bu oxlar əsas ticarət chart göstərilir.\nyaradılan oxlar qırmızı və ya DodgerBlue ya var. DodgerBlue arrow yuxarı trend əvvəlində yaradılan isə qırmızı arrow bir downtrend trend əvvəlində yaradılan. DodgerBlue arrow meydana şamdan aşağıda göstərilir isə qırmızı arrow həmişə meydana şamdan yuxarıda göstərilir.\nbir trend əvvəlində dəqiq bir göstəricisi verir ki, Siz göstərici çox dəqiq olduğunu görəcəksiniz. Bu göstərici bu saxta siqnalları filtrelemek edə, belə bir şəkildə nəzərdə tutulmuşdur. bir satış və ya almaq siqnal verilir zaman, treyder göstərici bir qiymətləri həqiqətən yüksəlməyə müəyyən edilir bazar almaq və deyir əgər satış deyir əgər bəri onun sifariş qorxmamalıdır, bazar qiymətləri həqiqətən düşməsi müəyyən edilir.\nSiz istifadə etmək üçün seçin vaxt asılı olaraq, oxlar dəyişir istehsal olunur olan məzənnəsi. sıx vaxt üçün, oxlar yuxarıda D1 və deyək sürətli böyük müddət istifadə zaman çox yaranacaqdır.\nFig.1. EUR / USD M30 vaxt daxil Supermathprofit göstərici.\nFig.2. EUR / USD H4 vaxt daxil Supermathprofit göstərici.\nyerləşdirmək Supermathprofit göstərici istifadə və yaxın biznesmen.\nBu göstərici istifadə etmək çox sadədir. Bütün treyder nə var yerləşdirmək və yaxın biznesmen edir.\ngöstərici qırmızı arrow göstərir zaman treyder bir satış sifariş olmalıdır. mövqe qırmızı arrow nəsil sonra təşkil ikinci şamdan əvvəlində açılması lazım Lakin.\ngöstərici bir DodgerBlue arrow göstərir zaman treyder alış sifariş olmalıdır. mövqe qırmızı arrow nəsil sonra təşkil ikinci şamdan əvvəlində açılması lazım Lakin.\nQEYD: ticarət ciddi arrow formalaşması sonra ikinci və üçüncü şamdan məhdudlaşmır edilməlidir.\nFig.3. yerləşdirmək Supermathprofit göstərici istifadə və yaxın sifariş.\nHər ticarət yerləşdirilməsi sonra, stop səviyyədə yerləşdirilməsi üçün heç bir ehtiyac yoxdur. sifariş əks siqnal verilir zaman bağlıdır. Buna görə də uzun müddət üçün sifariş keçirmək üçün hesabınıza pul kifayət qədər məbləğ var ki, təmin etmək üçün var ticarət zaman.\nSupermathprofit Forex Göstərici bir Metatrader deyil 4 (MT4) göstərici və forex göstərici mahiyyəti yığılmış tarixi data çevirmək üçün edir.\nSupermathprofit Forex Göstərici gözlə görünməz qiymət dinamikası müxtəlif xüsusiyyətlərini və nümunələri aşkar etmək imkanı təmin.\nSupermathprofit Forex Indicator.mq4 yüklemek üçün necə?\nSupermathprofit Forex Indicator.mq4 Download\nSizin Metatrader Directory Copy Supermathprofit Forex Indicator.mq4 / ekspertlər / göstəriciləri /\nSupermathprofit Forex Indicator.mq4 sağ basın\nGöstərici Supermathprofit Forex Indicator.mq4 sizin Diaqram mövcuddur\nSizin Metatrader olan Supermathprofit Forex Indicator.mq4 aradan qaldırılması üçün necə 4 Qrafik?\nƏvvəlki məqaləOrta V2 Forex Göstərici Moving Var\nSonrakı məqaləALF Forex Göstərici


Satılır 3 otaqlı 100 m2 köhnə tikili Azadlıq prospekti m.\nElanın kodu: 565156\nBaxış sayı: 1449 Elanın tarixi: 10.01.2020\nTƏCİLİ BÜTÜN ƏŞYALARI İLƏ BİLİKDƏ SATIRAM !!! "Azadlıq" metrosunun yanı, yeni üzlənmiş binada ,Azadlıq prospekti 191-də 3 otaqlı mənzil satılır. Leninqrad lahiyəlidir. Mənzil 9 mərtəbəlı binanın 8-ci mərtəbəsində yerləşir, ümumi sahəsi 100 kv.m. Yaxşı təmirlidir, döşəməsi parketdir, istilik sistemi kombidir. Mənzil əşyaları ilə birlikdə (bahalı Türkiyə mebelləri ve her otağda TV ve sr.) satılır. Mətbəxtdə paltar-qab yuyan, qaz plitəsi, hava çəkən, soba, mikrodalğali soba "ARDO" firmasındandır. 24 saat su (isti / soyuq). Təmiz blok, lift "Otis". İnkişaf etmiş infrastruktura (məktəb, lisey, uşaq bağçası, maqazinlər, avtobus dayanacağı və s.). KUPÇALI Qiymət - 140 000 AZN.


Azərbaycan Türkiyənin təbii qaz aldığı ölkələr sırasında neçənci sıradadır? - RƏSMİ\n2020-05-30 | 17:05\nMart ayında Türkiyə Azərbaycandan 924 milyon kubmetr təbii qaz idxal edib.\nBu barədə Türkiyənin Enerji Bazarını Tənzimləmə Təşkilatı (EPDK) məlumat yayıb. Bildirilir ki, martda Türkiyənin Azərbaycandan idxal etdiyi qazın həcmi fevral ayı ilə müqayisədə 65 milyon kubmetr artıb. Azərbaycan martda Türkiyənin ən çox qaz idxal etdiyi ölkələr sırasında ilk yerdə qərarlaşıb.\nBu ilin yanvar-mart aylarında Türkiyə Azərbaycandan 2 milyard 728 milyon kubmetr təbii qaz alıb.\nCənubi Qafqaz Boru Kəməri 2006-cı ilin sonlarında istismara verilib, hazırda Azərbaycan, Gürcüstan və Türkiyəyə “Şahdəniz” təbii qazını çatdırır. CQBKG isə kommersiya qaz həcmlərinin Türkiyəyə təhvil verilməsinə 2018-ci ilin iyununda başlayıb. CQBK-nin iki operatoru var – BP şirkəti CQBK obyektlərinin tikintisi və istismarı üzrə məsul texniki operator, “SOCAR Midstream Operations” isə boru kəmərinin kommersiya əməliyyatları üzrə məsul kommersiya operatorudur. Cənubi Qafqaz Boru Kəməri şirkətinin sərmayədarları belədir: BP (operator) 28,8 faiz, “AzSCP” 10 faiz, “Cənub Qaz Dəhlizi Midstrim” 6,7 faiz, “Petronas” 15,5 faiz, “LUKoil” 10 faiz, “NICO” 10 faiz və “TPAO” 19 faiz.\nCari ilin yanvar-aprel aylarında TANAP boru kəməri ilə Türkiyəyə 1,3 milyard kubmetr təbii qaz göndərilib. İstismara veriləndən bu il mayın 1-dək isə TANAP-la Türkiyəyə 5,1 milyard kubmetrdən çox qaz nəql edilib.


Azərbaycan və Ermənistanda koronavirus: yoluxma halları rekord həddə çatır\nEv Cəmiyyət Azərbaycan və Ermənistanda koronavirus: yoluxma halları rekord həddə çatır\nQarabağ və ətraf rayonlarda bir aya yaxındır ki, davam edən hərbi əməliyyatların fonunda koronavirusla bağlı vəziyyət yenidən alovlanmaqdadır. Azərbaycan və Ermənistanda günlük yoluxma halları rekord həddə çatıb.\nAzərbaycanda müharibədən əvvəl tədricən azalan yoluxma hallarının sayı bu həftə iki dəfə 800 həddini keçib.\nOperativ Qərargahın verdiyi məlumata əsasən, bu gün ərzində 792 yoluxma və 8 ölüm halı qeydə alınıb. Ötən günlər yoluxmaların sayı daha yüksək idi – 803 və 825. Müqayisə üçün: sentyabrın 22-də günlük yoluxmaların sayı 98 olub. Eyni gün ərzində 2 ölüm faktı qeydə alınıb.\nErmənistanda ilk dəfə olaraq, gün ərzində 2474 yoluxma halı qeydə alınıb. Ötən ay yoluxmaların sayı yüzlərlə ölçülən ölkədə bu rəqəm yeni antirekord təsis edir.\nErmənistan Səhiyyə Nazirliyinin məlumatına görə, 22 sentyabrda günlük yoluxma hallarının sayı 115 səviyyəsində olub\nAzərbaycanda həm səhiyyə rəsmiləri, həm də əsgərlər cəmiyyəti karantin rejimi qaydalarına əməl etməyə çağırıblar.\nÜmumdünya Səhiyyə Təşkilatı (ÜST) hərbi əməliyyatlar nəticəsində insanların bir yerdən digərinə köçünün əhalinin sağlamlığı ilə bağlı vəziyyətin pisləşməsinə səbəb olacağı barədə xəbərdarlıq edib.\nAzərbaycanda koronovirusun yayılması ilə bağlı son qərara əsasən, xüsusi karantin rejimi noyabrın 2-dək uzadılıb.\nBu müddət ərzində dövlət müəssisələrində işçilərin sayı azaldılıb, təhsil müəssisələrində 2 noyabra kimi tətillər elan edilib.\nTibbi Ərazi Bölmələri İctimai Birliyinin (TƏBİB) infeksion xəstəliklər üzrə İşçi qrupunun rəhbəri diqqətin ön cəbhəyə yönəldiyi bir vaxtda koronavirusun yayılmasının artan istiqamətdə davam etdiyini deyib.\n“Təbii ki, bunlar anlaşılandır, ancaq indi arxa cəbhədəki koronavirusu unutmuşuq, buna adi düşmən kimi baxırıq, diqqətimiz əvvəlki qaydada deyil,” – Vasif Əliyev APA agentliyinə bildirib.\nTƏBİB işçi qrupunun rəhbəri qaydalara əməl etməyə səsləyib, çünki onun sözlərinə görə, mülkilər arasında yayılan yoluxma halları hərbçilərin və tibbi heyətin yoluxmasına da səbəb ola bilər.\nŞƏKLİN MƏNBƏYİ,AFP/GETTY IMAGES\nErmənistan Səhiyyə Nazirliyinin Xəstəliklərə Nəzarət və Profilaktika Milli Mərkəzinin nümayəndəsi deyib ki, əhali qaydalara riayət etməsə Ermənistan yaralı əsgərlə COVID-19 xəstəsi arasında seçim etməli olacaq.\nRomella Abovyan rekord rəqəmləri “müharibə bəhanəsi ilə” maska taxmaq, məsafəni saxlamaq və əlləri dezinfeksiya etmək kimi üç tələbə riayət etməməklə bağlayır.\n“Qoy hamı ön cəbhədə +38 temperaturu və sətəlcəmi olan əsgəri təsəvvür etsin”, o, Ermənistan mediasına deyib.\nBu arada azərbaycanlı çağırışçılar ictimaiyətə müraciətində koronavirus infeksiyasının (COVID-19) yayılmasının qarşısını almaq karantin rejiminin qaydalarına, tibbi tövsiyələrə və müvafiq təlimatlara riayət edilməsinin vacibliyini bildiriblər.\nOnlar vətəndaşları arxa cəbhədə pandemiya dövrünün tələblərinə uyğun olaraq COVID-19-a qarşı aparılan mübarizədə aktiv iştirak etməyə çağırıblar.\n“Bu gün Ermənistanın işğalına son qoymaq üçün şanlı Azərbaycan ordusu cəbhədə zəfərlər qazanır. Biz cəmiyyət olaraq həmrəylik nümayiş etdirib, gözəgörünməz düşmən olan koronavirusla mübarizədən də qalib çıxmalıyıq,” – Səfərbərlik və Hərbi Xidmətə Çağırış üzrə Dövlət Xidmətinin saytında əsgərlərin müraciətindən iqtibas gətirilir.\nHərbi əməliyyatların təsiri\nÜST hərbi əməliyyatların koronavirusun yayılmasına “böyük təsirini” qeyd edir.\n“Davamlı toqquşmalar nəticəsində insanların bir yerdən digərinə köçü əhalinin sağlamlığı ilə bağlı vəziyyətin pisləşməsinə səbəb olacaqdır”, – 22 oktyabrda təşkilatın Avropa üzrə regional direktorunun adından yayılan rəsmi bəyanatda deyilir.\nÜST pandemiya şəraitində davam edən silahlı münaqişənin səhiyyə sisteminə əlavə təzyiq yaratdığını qeyd edir.\n“Münaqişə, pandemiya səbəbindən yükü artan səhiyyə sistemini daha da yükləməklə onun işinə birbaşa mənfi təsir göstərir. Bu, ÜST-nin Avropa regionunda COVID-19-a yoluxma hallarının sayının artmağa davam etdiyi bir vaxta təsadüf edir”.\nİndiyədək Azərbaycanda koronavirusa yoluxanların ümumi sayı 48 mini keçib. Ermənistanda bu rəqəm 74 minə yaxınlaşır.\nKoronavirus hallarının yenidən artması dünya boyunca da müşahidə olunur. Hazırda 189 ölkədə 40 milyondan artıq təsdiqlənmiş yoluxma hadisəsi qeydə alınıb, 1 milyondan çox insan həyatını itirib.\nBir çox Avropa ölkəsinin səhiyyə rəsmiləri yeni hadisələrin və xəstəxanalara müraciətlərin sürətlə artdığını deyirlər.\nİspaniya bir milyondan çox yoluxma hadisəsini qeydə alan ilk qərbi Avropa ölkəsi olub.\nƏvvəlki məqalə‘Azərbaycanda azadlıqlar necə qorunur’ sualına fərqli cavablar…\nNövbəti məqalədəPrezidentin köməkçisi: “Növbəti dəfə humanitar atəşkəsin pozulmasına görə məsuliyyət Ermənistanın üzərinə düşür”\nJurnalist Endryu Konneli Politico media şəbəkəsinin saytında dərc olunmuş məqaləsində yazır ki, Azərbaycan və Ermənistan arasında müharibə “Cənubi Qafqazın sərhədlərini” dəyişib vənəticədə on minlərlə etnik erməni qaçqına...\nPrezident İlham Əliyev bir qrup hərbi qulluqçunun səfərbərlik üzrə hərbi xidmətdən tərxis edilməsi haqqında sərəncam imzalayıb. Azərbaycan Respublikası Prezidentinin 2020-ci il 28 sentyabr tarixli 2280...\n“Cavab oyununa çox ciddi hazırlaşmışıq” – Qurban Qurbanov\nEta qasırğası Floridaya çatıb


Tiflisde “Survivor”: pelengler, şirler, canavarlar ve ayılar küçelerde - Azadliq Xeber\nTiflisde “Survivor”: pelengler, şirler, canavarlar ve ayılar küçelerde\n14.06.2015 / 13:51 xeber –\nTiflis polisi şəhər sakinlərinə küçəyə çıxmamağı tövsiyə edib.\nAPA-nın məlumatına görə, hazırda hüquq-mühafizə orqanlarının əməkdaşları baş vermiş daşqın nəticəsində zooparkdan qaçan heyvanların tapılması istiqamətində tədbirlər görür. Tiflis meriyasının məlumatında bildirilir ki, zooparkdan 6 pələng, 6 şir, 13 canavar, 7 ayı qaçıb.\nŞəhər rəhbərliyinin açıqlamasına görə, zirzəmilər xüsusilə təhlükəli ola bilər. Daxili İşlər Nazirliyi şəhər sakinlərindən heyvanların aşkarlanacağı təqdirdə "Qaynar xətt"ə məlumat verməyi xahiş edib.\nZooparkın ətrafında heyvan parkının əməkdaşı olan iki nəfərin meyiti tapılıb. Təbii fəlakət nəticəsində ona yaxın insanın itkin düşdüyü bildirilir.\nQeyd edək ki, Tiflisdə güclü daşqın nəticəsində ölənlərin sayı 11-ə çatıb. Gürcüstanın baş naziri İrakli Qaribaşvilinin tapşırığına əsasən fəlakətin qarşısının alınması və xəsarət alanlara yardım məqsədi ilə fövqəladə qərargah yaradılıb. Baş nazir fəlakətin miqyasının böyük olduğunu diqqətə çatdırıb.


Şimal yarımkürəsində artıq bahar yaxınlaşır. Qış keçdikcə bəziləri COVID-19 pandemiyasının da qışla birlikdə keçəcəyini gözləyir.\nPrezident Donald Tramp ötən ay pandemiyanın aprel ayında, temperaturun istilənməyə başladığı vaxt başa çatacağını proqnozlaşdırmışdı.\nBəziləri isə spekulyasiya edir ki, tropik ərazilərdə koronavirusa yoluxma hallarının aşağı olmasına istilik və rütubət səbəb olub.\nLakin Corc Vaşinqton Universitetinin arboviroloqu Kristofer Mores deyir ki, “Buna çox arxalanmamaq lazımdır.”\nMülayim hava şəraiti olan ölkələrdə zökəm və qrip mövsümi xəstəliklərdir. COVID-19 virusu qrip kimi bir tənəffüs xəstəliyidir və zökəmə səbəb olan koronaviruslara çox yaxındır.\nBir qrup alim bu koronavirusların davranışlarına əsaslararaq COVID-19-un Şimal yarımkürəsində baharın gəlişi ilə azalacağını təxmin edir.\nAncaq bu o demək deyil ki, virus öləcək. Onların modelləri xəstəliyin növbəti qış yenidən üzə çıxacağını göstərir.\nQvatemalalı səhiyyə işçisi əllərin necə yuyulmalı olduğunu göstərir\nİsti, rütubətli bölgələr\nAlimlər zökəm və qriplərin nə üçün mövsümi olduqlarını bilmilər, lakin bunun bir mümkün izahı odur ki, viruslar adətən qışda olduğu kimi hava quru ikən daha rahat yayılır.\nLakin bir qrup digər tədqiqatçıların sözlərinə görə, rütubət COVID-19 virusuna təsir göstərmir. Onlar virusun Çinin soyuq, quru şimalından tutmuş isti, rütubətli cənubuna kimi bir çox regionunda yayıldığını aşkar edib.\nBundan əlavə havanın isti və rütubətli olduğu Sinqapurda da yoluxma halları artır.\nİstilik və rütubət qripin də qarşısını tam almır. Bəzi araşdırmalar yoluxmaların ekvatora yaxın bölgələrdə azaldığını göstərir, amma orada qrip hələ də insanların xəstəxanalara yerləşdirimələrinin və ölmələrinin əsas səbəblərindən biri olaraq qalır. 2009-cu ildə yayılan H1N1 qrip pandemiyası zamanı tropik Meksika, Hindistan, Banqladeş, Myanma, İndoneziya və Qvametala ən çox ölüm hallarının olduğu ölkələr arasında idi.\nABŞ-da məktəblər bağlanıb\nQripin Şimal yarımkürəsində yayda azalmasının səbəbi təkcə isti hava deyil. Bunda məktəblərin də böyük rolu var.\nHarvard Universitetinin Yoluxucu Xəstəliklərin Dinamikası Mərkəzinin direktoru Mark Lipsitç deyir ki, tədris ilində qrip, su çiçəyi, qızılca və digər tənəffüs xəstəliklərinə yoluxma halları artır. Lakin yay tətilində yoluxma halları azalır.\nHazırda virusun qarşısını almaq məqsədilə bir çox yerlərdə dərslər təxirə salınır. Amma bunun nə qədər təsir edib-etməyəcəyi hələ ki, bəlli deyil.\nUşaqların COVID-19-un ağır formalarına yoluxma riski az olsa da, onlar virusu daşıya bilərlər. Onların bu epidemiyada nə dərəcədə böyük rol oynadıqları bilinmir.\nLipsitç deyir ki, COVID-19 pandemiyasının yaxında bitməyəcəyinin başqa bir səbəbi odur ki, “yeni virusların qısa müddətli amma mühüm üstünlükləri olur - əhalidə çox az sayda insan və ya heç kəs onlara qarşı immun olmur."\nBu isə o deməkdir ki, əgər hətta hava şəraiti onlar üçün əlverişli olmasa, onların qarşısını alan heç nə olmayacaq.\nLakin əgər virusun yoluxma sürəti yayda azalsa belə, payızda və ehtimal var ki, hətta növbəti payızda yoluxmalar artacaq. Lipsitçin həm-müəllifi olduğu araşdırmaya əsasən, COVID-19-a yoluxan və sağalan pasientlərin xəstəliyə qarşı immunitetlərin nə qədər davam edəcəyindən asılı olaraq COVID-19 tez-tez üzə çıxa bilər.\nBu isə onu göstərir ki, vaksin və müalicələrin inkişaf etdirilməsi çox mühümdür.


Nur-az.com - Vəhy nümunə göstərir\nVəhy nümunə göstərir\nQuranda ləyaqətli xanımların ictimai xüsusiyyətləri\nMüxtəlif fəlsəfi məktəblərdə, səmavi dini təlimlərdə qadın mövzusu əsas mövzulardan biri olmuşdur. Amma Qərbdə renesans, sənaye və texnalogiyanın inkişafı dövründən sonra bu mövzu daha da ciddiləşmişdir. Renesans və texnalogiyanın inkişafı Avropada ictimai münasibətlərdə böyük dəyişikliklər yaradıb. Bu dünya səviyyəsində qadın mövzusu əsas ictimai mövzulardan biridir. İslam kamil və kompleks məktəb kimi tanınır. İslam təlimlərində qadın mövzusuna daha ciddi yanaşılır. Belə ki, Qurani-Kərimin 114 surəsindən biri qadınların adı ilə adlandırılıb. Səmavi kitabın yüzlərlə ayəsində qadınlarla bağlı ictimai, siyasi, iqtisadi, ideoloji, sosial mahiyyət daşıyan nöqtələrə işarə olunub. Qurani-Kərimdə qadınlarla bağlı diqqət yetirilən əsas mövzu nümunəvi və ideal qadın obrazının təqdimidir. Qurani-Kərimdə nümunəvi qadın üçün 40-a yaxın sifət sadalanmışdır. Həmin sifətlər kamala çatmaq istəyən hər bir qadın üçün dəyərli göstərişdir. Həmin xüsusiyyətləri ictimai, ailə və fərdi baxımdan üç qrupa bölmək olar. İctimai yanaşma daha çox əhəmiyyət daşıdığından biz nümunəvi qadınlarda hansı ictimai xüsusiyyətlərin olmasından söz açacağıq.\n1.Bütün insanları fərdi və ictimai rəftarları müəyyən prinsipləri üzərində qurulub. Həmin prinsiplər özü də bir neçə növ ola bilər. Ata-babaların və milli qəhrəmanlara təqlid prinsipləri, çoxluğa təqlid prinsipləri, super dövlətlərin siyasətlərinə təqlid prinsipləri, nəfs istəklərindən yaranan prinsiplər, ağıl və düşüncənin ortaya qoyduğu prinsiplər, din və şəriət prinsipləri.\nQurani-Kərim sağlam və ləyaqətli həyatı xeyrli həyat sayır. Bütün qadınlara tövsiyyə olunur ki, Qurani-Kərimdəki ayələri özləri üçün meyar seçsinlər. “Lisanul-Ərəb” kitabında oxuyuruq: “Məruf sözü elə bir hadisəni ehtiva edir ki, bu hadisə nəfs tərəfindən xeyir sayılır. İnsan bu hadisə, əmələ münasibətdə maraqlı olur, həmin əməllə aramlıq tapır. Məruf sözü hədislərdə çox işlədilir. İnsanı Allaha yaxınlaşdıran, xeyir əmələ sövq edən hər bir addım məruf nümunəsidir. Əksinə, “münkər” sözü insanı Allahdan uzaqlaşdıran və zərər gətirən əməlləri bildirir.”\n“Mofrədati-Rağib” kitabında yazılır: Ağıl və şəriətin xeyrli qəbul etdiyi hər bir rəftar “məruf” adlandırıla bilər. Düşüncə və şəriətin qəbul etdiyi əməllər məruf sayılır. Qurani-Məcid müsəlman xanımlardan istəyir ki, öz həyatlarını düşüncə və din əsasında qursunlar. Allah-Taala həyat yoldaşlarını itirmiş qadınlarla bağlı buyurur: “Sizlərdən dünyasını dəyişən insanların həyatda qalan xanımları 4 ay 10 gün gözləsinlər, iddə müddətləri başa çatsin. Bundan sonra bəyənilmiş şəkildə görəcəkləri işlərdə onlar üçün günah yoxdur. Allah gördüyünüz işlərdən xəbərdardır... (Bəqərə 234)\nAləmlərin Rəbbi yada saldığımız ayədə qadınların düzgün həyat yolu seçimini aydınlaşdırır. Məruf adlandırılan rəftar da düzgün həyat üçün yeganə əsas sayılır. Vəhy baxımından nümunəvi qadın çoxluğa, ata-babaların ən-ənələrinə, tayfa başçılarına təqlid etmir, nəfs istəklərinin əsiri deyil, dünyaya hakim qanunlara ardıcıllıq etmir. Müsəlman qadın sağlam düşüncə, İslam təlimləri və Quran göstərişlərinin ardınca gedir. İslamın bəyəndiyi xanımlar başqalarının sözlərindən yalnız ağıl və şəriətin təsdiq etdiklərini seçirlər. “Məruf” sözünün aid edildiyi hadisələr təkcə rəftar yox həm də danışıqdan ibarətdir. Allah-Taala bu barədə buyurur ki, naz ilə danışmayın, qəlbində xəstəlik olanlar tamaha düşər, ləyaqətlə danışın. (Əhzab, 32) Allah-Taala qadınları öz danışıqlarına diqqətli olmağa çağırır. Qadın nəfsinin istədiyi şəkildə yox, ağıl və şəriətin tələbləri çərçivəsində danışmalıdır. İslam kamil və bütün dünyaya aid olan bir məktəbdir. Bu məktəbdə qadınlarla bağlı məsələlər daha əhatəlidir. Quran surələrindən birinin “Nisa”, yəni qadın adlandırılması, yüzlərlə ayədə qadınlar haqqında danışılması İslam təlimlərinin qadına göstərdiyi diqqətə bir nümunədir.\nAllah-Taala qadınların öz rəftar və danışıqlarına diqqətli olmasını mühüm sayır. Nisa surəsi Quranın ən böyük surələrindəndir. Həmin surədə və Quranın başqa surələrində dəfələrlə qadınlarla bağlı məsələlərin yada salınması mövzunun əhəmiyyətindən danışır. Qadınlar məruf bir həyata çağırılır. Məruf həyat üçün Quran ayələrində göstərilmiş nöqtələr meyardır. Məruf həyat yaşayan insan nəfs istəkləri ardınca getmir.\n2.Əmr be məruf və nəhy əz münkər\nNümunəvi və ləyaqətli qadın təkcə öz fərdi və ictimai həyatını qurmur. O cəmiyyətin də məruf bir həyat yaşaması üçün də çalışır. Quranın nümunə göstərdiyi qadın xalqın yolunu azmasına sakit baxa bilmir. O zülm-sitəmə, fəsad və günaha qarşıdır. Cəmiyyətin doğru yoldan uzaqlaşması, günah yolu seçməsi Quranın nümunə göstərdiyi qadının qəlbini sıxır. Qurani-Kərimdə buyurulur ki, imanlı kişilər və qadınlar bir-birlərinin dostudurlar, bəyənilmiş işlərə çağırırlar, pis işlərin qarşısını alırlar. (Tövbə,71) Nümunəvi qadın məsuliyyətli və fəaldır. O ətrafında baş verən hadisələrə biganə deyil. Siyasətdə, iqtisadiyyatda, mədəniyyətdə baş verən fəsadlar onun rahatlığını əlindən alır. Belə bir qadının ictimai məsələlərdən baş çıxarması lazımdır. Zəruri agahlıq və məlumat olmadan vəziyyəti düzgün qiymətləndirmək olmaz. Amma qeyri-müsəlman, cahil mühitdə tərbiyyə almış qadınlar cəmiyyəti süquta uğradan zümrədəndir. Qurani-Kərimdə oxuyuruq ki, münafiq kişi və qadınlar bir-birləri kimidirlər, pis işə çağırır, yaxşı işin qarşısını alırlar (Həmin surə, 67)\n3.Həqiqi iman və rəhbərə ardıcıllıq\nİlahi rəhbərə itaət vilayətə bağlılıq insanın əqidə göstəricisidir. Nümunəvi qadın həqiqi ilahi rəhbərlərin göstərişləri qarşısında tərəddüd keçirmir, ona itaət edir. Quran ayələrindən belə anlaşılır ki, beyət təkcə kişilərə aid deyil. Mömin qadınlar da həqiqi ilahi rəhbərə beyət etməyə vəzifəlidirlər. Qurani-Kərimdə buyrulur ki, ey peyğəmbər, imanlı qadınlar sənin yanına beyət üçün gələndə, kimsəni Allaha şərik qoşmasınlar, oğurluq etməsinlər, cinayətə yol verməsinlər, övladlarını öldürməsinlər, ərlərinə qara yaxmasınlar, yaxşı işdə sənə itaətsizlik göstərməsinlər. Belələri ilə beyət et, Allahdan onlar üçün bağışlanma dilə. Allah bağışlayan və mehribandır... (Mumtəfinə,12)\n4.Allah yolunda hicrət, vətənin tərki\nƏqidəni qorumaq, dini ideallar sədaqətə görə, eləcə də düşmənin əzab-əziyyətindən qurtulmaq üçün hicrət etmək mühüm vəzifədir və Quran bu addımı Allaha iman göstəricisi, cihaddan qabaq bir hərəkət kimi dəyərləndirir. Qurani-Kərim buyurur ki, iman gətirənlər, hicrət edənlər, Allah yolunda cihad edənlər Allahın mərhəmətinə ümidvardırlar, Allah bağışlayan və mehribandır. (Bəqərə, 218) Allah-Taala elə Muntəhinə surəsinin 12-ci ayəsində mömin qadınların hicrətini təqdir edir, peyğəmbəri və müsəlmanları bu qadınların və onların beyətinə çağırır.\nİctimai rabitələr, İslam cəmiyyətində həmkarlıq Qurani-Kərimin diqqət yetirdiyi mövzulardandır. Quran bu istiqamətdə müsəlmanlara yol göstərir. Vilayətə bağlılıq da bu qəbildəndir. Allah-Taala bu göstərişlərə itaəti həqiqi mömin qadın və kişilərin səciyyəsi kimi dəyərləndirir. Buyurur ki, mömin kişi və qadınlar bir-birlərinin dostudurlar. (Tövbə, 71) Şərif ayənin mənasını daha yaxşı anlamaq üçün ayədə işlədilmiş övliya sözünün mənasına lazımınca diqqət yetirilməlidir. Bəzi müasir tərcüməçilər ayədəki övliya sözünü dostlar kimi çevirir. Hansı ki, “Vəliyy” sözünün cəm forması olan övliya sözü işə rəhbərliyi qəbul etmiş tərəf mənasını daşıyır.\nVəhy baxımından nümunəvi qadın cəmiyyətin adət-ənənələrinə, ata-babalarının yoluna təqlid etmir. Nəfs istəkləri onu yolundan çıxara bilməz. Müsəlman qadın düşüncə və İslam təlimlərinin ardıcılıdır. O deyilən sözlərdən yalnız ağıl və şəriətə uyğun gələnləri seçir. Quranın ideal qəbul etdiyi qadın insanların ağıl və şəriət yolundan çıxmasına laqeyd deyil. O insanları xeyrə çağırdığı kimi pis işlərə qarşı çıxır. O insanların doğru yoldan, xeyir əməllərdən uzaqlaşması qarşısında özünü məsul sayır.\nİdeal qadın həm məsuliyyət daşıyır, həm də fəaldır. Bu iki sifət fərqlidir. Bəzən insan özünü məsuliyyətli saysa da bu istiqamətdə addım atmır. Bəzən də meydanda fəal olan insanda məsuliyyətsizlik görürük. Quranın ideal tanıtdırdığı qadın həm məsuliyyətlidir həm də fəaldır. O öz bilikləri, agahlıqları əsasında ətrafında baş verən ictimai-siyasi, ideoloji proseslərə münasibət bildirir, mövqe tutur.\nƏmr be məruf və nəhy əz münkər haqqında danışılan ayədə övliya sözündən aydın olur ki, mömin kişilər və qadınlar yol göstərən insanlardır. Əllamə Təbərsi, Əllamə Təbatəbai kimi mütəfəkkirlər “vəliyy” sözünü iki mənada təfsir ediblər. İlkin İslam dövründə mömin qadınlar müharibə meydanında iştirak edir, arxa cəbhədə yaralılara xidmət göstərir, zəruri işləri görürdülər. Bu qadınlar arasında şəhadətə çatanlar da olub. Mərhum Təbərsi dəyərli “Məcməul-Bəyan” kitabında yuxarıda qeyd olunan ayə haqqında danışarkən buyurur: “Mömin kişi və qadınlar bir-birinin yardımcısıdırlar. Qadınlar öz həyat yoldaşlarının döyüş səfəri üçün lazım olan bütün hazırlıq işlərini görür, onlar döyüşə gedəndən sonra onların mənafelərinin keşiyində dayanırdılar.”\n6.Azadlıq və ədalət istəyi\nNümunəvi və ləyaqətli qadının xüsusiyyətlərindən biri onların azadlıq və ədalət istəyi olub. Qurani-Kərimdə zalım Fironun imanlı və şücaətli xanımı yada salınır. Bu qadın dünya qadınlarına nümunə göstərilir. Buyurulur ki, Fironun xanımı Allahdan behiştdə öz yaxınlığında bir ev, Fironun zülmlərindən qurtuluş, zalım qövmün əlindən pənah istədi. (Təhqim, 11) Yada salınan ayəyə əsasən Fironun zövcəsi zülmdən uzaq, ədalətli bir cəmiyyət arzusunda idi. O ədalətli cəmiyyəti ideal sayırdı. Ona görə də vəhy bu qadını nümunə göstərir.\nZəkat ödənməsi, dini vergilərin ünvana çatdırılması cəmiyyətdə yoxsulların ehtiyacının ödənməsi üçün zəruri tədbirlərdəndir. Mömin qadınlar bu səhnədə də kişilərlə çiyin-çiyinə çalışıblar. Quranda buyurulub ki, mömin kişilər və qadınlar insanları yaxşı işlərə çağırır, onları pis işlərdən çəkindirir, namazı bətpa edir, zəkat ödəyirlər. (Tövbə, 71)\n8.İnfaq və sədəqə\nVəhy nəzərində nümunəvi qadın cəmiyyətin yoxsulluğuna biganə deyil. O xüms-zəkat və başqa haqları ödəməklə cəmiyyətdə yoxsulluğun aradan qaldırılmasına çalışır. Yoxsullara, imkansızlara kömək nümunəvi qadının həyat proqramlarındandır. Buna görə də Qurani-Kərim sədəqə verən qadınların mükafatını iki qat ödəyəcəyini buyurur. (Hədid, 18) Şərif ayədə gözəl bir tərif işlədilmişdir. Allah-Taala sədəqəni ona verilən borc, ən gözəl borc adlandırır. Ayədən mlum olur ki, belə sədəqə nəinki malı azaltmır, hətta onu qat-qat artırır. Belə yardım geniş mənada cihad meydanını da əhatə edir. Necə ki, ilkin İslam dövründə mömin qadınlar cihad meydadınında iştirak edir, arxa cəbhədə olsa belə bacardıqları işi görürdülər. Yada salınan əyəyə əsasən, Fironun zövcəsi ədalətli bir cəmiyyət arzusunda idi. O zülm-sitəmdən uzaq, ədalət üzərində qurulmuş bir cəmiyyət arzulayırdı. Demək, Quran nəzərində ləyaqətli qadın inqilabi ruhiyyəyə malikdir, zülmlə barışmır. Belə qadın ədalətin hakim olduğu cəmiyyət sorağındadır.\nİslam təlimlərində geniş yer almış təlimlərdən biri İsardır. Isar insanın öz ehtiyac duyduğu bir şeyi Allah yolunda verməsidir. Qurani-Kərim nümunəvi qadının İsar əhli olduğunu qeyd edir. İsar ən üstün ilahi dəyərlərdəndir. Allah-Taala nümunəvi qadınları İsar əhli kimi təqdim edir. Onlar cəmiyyətdəki yoxsulluğu aradan qaldırmaq üçün bütün imkanlarından istifadə edirlər. Başqalarının rahatçılıqı naminə öz rahatçılıqlarını qurban verirlər. Qurani-Kərimdə buyurulur ki, mühacirlərdən öncə Mədinədə iman gətirənlər onların yanına köçənləri sevir, onların qəlbində həsəd yoxdur, özləri ehtiyaclı olsalar belə mühacirləri özlərindən öndə nəzərə alırlar. Azğın nəfsin tələblərinə boyun əyməyən qurtuluş əhlidir. (Həşr, 9)\nTəfsirçilər şərif ayənin nazil olma şəni barədə deyirlər: Bir şəxs Peyğəmbərə (s) ərz etdi ki, acam. Peyğəmbər bu şəxsə yemək verilməsini istədi. Amma evdə yeməyə bir şey yox idi. Həzrət (s) ətrafındakılardan soruşdu ki, kim bu şəxsi bu gecə qonaq saxlayar? Ənsardan olan bir şəxs öz hazırlığını bildirdi və həmin şəxsi evə apardı. Onun da evdə ailə-övladı üçün az miqdarda qidası var idi. Evdə olanları qonağın süfrəsinə qoydu. Bu vəziyyətdə işıqları söndürdü. Həmin gecə ailə-övladları ac qaldılar. Amma bütün ailə üzvləri qonağa süfrə açılmasından şad idilər. Peyğəmbərin (s) görüşünə gəldikləri zaman Peyğəmbər (s) onlara təbəssümlə baxdı və Həşr surəsindən ayəni oxuyub, bu insanların isarını təqdir etdi. Bəli, Allah-Taalanın ləyaqətli, nümunə saydığı qadınlar ac qalıb, başqalarına süfrə açarlar. Onlar xalqın azadlığı yolunda özlərini qurban verərlər. Məzluma uzanan əlin qarşısında dayanıb zərbəni öz üzərlərinə götürərlər. Məzlumun başına enən qılıncın qarşısında dayanarlar.


Biz birlikdə güclüyük -\nBiz birlikdə güclüyük - Elçin Mirzəbəyli\nAzərbaycan Prezidentinin AzTV-yə müsahibəsində yer alan fikirlər koronavirus təhlükəsinin qarşısının alınması məqsədilə istər dövlət qurumlarının, vətəndaş cəmiyyəti institutlarının, medianın və təbii ki, vətəndaşlarımızın bundan sonra atacağı addımlar, sərgiləyəcəyi davranışlar, uğurlu nəticəyə hesablanmış birliyimiz, həmrəyliyimiz üçün vahid yol xəritəsidir. Təsadüfi deyil ki, dövlətimizin başçısı milli birliyimizi, həmrəyliyimizi qarşımızda duran bütün vəzifələrin həllində əsas hərəkətverici, stimullaşdırıcı amil kimi dəyərləndirir.\nEkspert qeyd edib ki, bu günə qədər görülən işlərin, atılan addımların koronavirus təhlükəsinin qarşısının alınacağına və ölkəmizin bu ekstremal vəziyyətdən az itkilərlə çıxacağına böyük ümidlər yaratması da məhz Prezident İlham Əliyevin vurğuladığı amillərlə bağlıdır. İctimai rəydə belə bir qənaətin formalaşmasına zəmin yaradan amillərdən biri də, şübhəsiz ki, bu günə qədər görülmüş işlərin vaxtında və düzgün atılmış addımlarla müşayiət olunmasıdır. Prezidentin də qeyd etdiyi kimi, qəbul edilmiş konkret qərarlar və yol xəritəsi vəziyyəti nəzarətdə saxlamağa imkan yaradır. Bununla yanaşı, bir məqamı da xüsusi olaraq diqqətə almaq lazımdır. Koronavirus olduqca ciddi bir təhlükədir. İnkişaf etmiş ölkələrin böyük şəhərlərində pandemiyanın çox faciəvi nəticələrə gətirib çıxarması da bunu sübuta yetirir. İndiki məqamda bizim üçün ən önəmli məqamlardan biri Azərbaycanın digər ölkələr tərəfindən buraxılan səhvləri təkrarlaması, virusun yayılmasının qarşısının alınması istiqamətində qəbul edilən qərarların və atılan addımların hadisələrin inkişaf dinamikasına uyğun, bir çox hallarda isə önləyici xarakter daşımasıdır.\nE.Mirzəbəyli bildirib ki, Azərbaycan bir çox ölkələrdən fərqli olaraq koronavirusun yayılması ilə bağlı çağırışları ilk gündən ciddi təhlükə kimi qəbul etdi və qarının alınması istiqamətində ciddi tədbirlər həyata keçirməyə başladı. Koronavirusun yayılması təhlükəsinə münasibətdə İtaliya kimi inkişaf etmiş bir ölkənin, qonşu İranın və bir sıra digər dövlətlərin çevik reaksiya verməmələri təəssüf ki, olduqca acınacaqlı bir nəticənin ortaya çıxmasına zəmin yaradıb. Azərbaycan dövləti isə təhlükənin yarandığı ilk günlərdən nəinki öz vətəndaşlarının həyati təhlükəsizliyinin təmin edilməsi istiqamətində təxirəsalınmaz addımlar atdı, hətta qlobal məsuliyyətini dünyanın bir sıra aparıcı ölkələrindən daha çox dərk etdiyini, humanizm prinsiplərini üstün tutduğunu konkret əməli addımlarla sübuta yetirdi, beynəlxalq münasibətlər sistemində nümunəvi bir dövlət olduğunu göz önünə sərgilədi. Buna misal olaraq, ölkəmizin koronavirusla mübarizə məqsədilə Ümumdünya Səhiyyə Təşkilatına (ÜST) və qonşu İrana verdiyi maliyyə dəstəyini göstərmək olar. Şübhəsiz ki, ölkəmizin ÜST-ə və qonşu İrana göstərdiyi maliyyə yardımı həm də Azərbaycan vətəndaşlarının həyati təhlükəsizliyinin təmin olunmasına xidmət edir. Çünki koronavirus qlobal təhlükədir və bu problemin bir ölkənin sərhədləri daxilində həmişəlik həlli mümkün deyil. Bu baxımdan ölkəmizin sərgilədiyi mövqeyini, eyni zamanda, qlobal miqyasda həmrəyliyə çağırış və bu məqsədlə göstərilən praktik nümunə olaraq dəyərləndirmək lazımdır.\nSiyasi ekspertin sözlərinə görə, koronavirusla mübarizə məqsədilə Nazirlər Kabineti yanında Operativ Qərargahın yaradılması, sərhədlərin bağlanması, kütləvi tədbirlərin qadağan edilməsi, ictimai iaşə obyektlərinin fəaliyyətinin məhdudlaşdırılması, xarici ölkələrdəki Azərbaycan vətəndaşlarının təhlükəsiz bir şəkildə ölkəmizə gətirilməsi, ərzaq təhlükəsizliyinin təmin olunması, virusun yayılmasının minimuma endirilməsi məqsədilə karantin rejiminin tətbiqi, tibb işçilərinin əməyinin qiymətləndirilməsi, sahibkarların, aztəminatlı ailələrin müdafiəsi istiqamətində qəbul olunan qərarlar və nəhayət, Koronavirusa qarşı Mübarizəyə Dəstək Fondunu yaradılması Azərbaycanın koronavirus pandemiyası ilə mübarizədə necə sistemli və ardıcıl bir siyasət yürütdüyünü sübuta yetirir. Qeyd etmək lazımdır ki, Azərbaycan Koronavirusa qarşı Mübarizəyə Dəstək Fondunu yaratmaqla həm də bir ilkə imza atdı. Bu arada Fondun yaradılması ilə bağlı bir məqama da diqqət çəkmək istəyirəm. Koronavirusla Mübarizəyə Dəstək Fondunun yaradılmasını sadəcə bu pandemiyanın qarşısının alınmasına əlavə vəsaitlərin cəlb edilməsi üçün bir vasitə kimi baxmaq, düşünürəm ki, çox bəsit yanaşma olardı. Koronavirusla Mübarizəyə Dəstək Fondunun yaradılması, ilk növbədə bu qlobal təhlükəyə qarşı vahid milli mövqenin, birlik və həmrəyliyin əməldə nümayişi üçün bir vasitədir.\nE.Mirzəbəylinin fikrincə, Azərbaycan dövləti vətəndaşların sağlamlığını qorumaq, onların təhlükəsiz və layiqli həyatını təmin etmək üçün bütün mümkün addımları atır. Məqsəd isə bu ağır, çətin vəziyyətdən az itkilərlə çıxmaqdan ibarətdir. Yəni bütün digər məsələlərdə olduğu kimi koronavirusun yayılmasının qarşısının alınması məqsədilə həyata keçirilən tədbirlərin təməlində də insan amili dayanır. Amma bu proses qarşılıqlı yanaşma tələb edir. Dövlət nə qədər güclü olsa da vətəndaşın dəstəyi, həyata keçirilən tədbirlərə anlayışlı münasibəti, qaydalara istisnasız əməl etməsi, məsuliyyətli davranışı olmadan bu mühüm vəzifənin öhdəsindən gələ bilməz. Məhz bu səbəbdən də Prezident İlham Əliyev öz müsahibəsində növbəti dəfə ölkə vətəndaşlarına öz ismarışlarını çatdırdı və qeyd etdi ki, əgər burada hökumətlə vətəndaşlar arasında birlik olmasa, biz bu xəstəliyin acı fəsadlarını yaşamalı olacağıq.\n“Biz birlikdə güclüyük!” - hesab edirəm ki, Azərbaycan Prezidentinin bu sözləri koronavirusla mübarizənin leytmotivinə çevrilməlidir. Dövlətimizin başçısı güclü olmanın düsturunu bir daha Azərbaycan cəmiyyətinə xatırlatdı: Milli birlik və həmrəylik! Birlik isə bətnində əməli davranışları daşıyan, daha məsuliyyətli, mərhəmətli, vicdanlı olmağı tələb edən bir anlayışdır. Bizim bir xalq olaraq keçdiyimiz yol, daşıdığımız dəyərlər, mənsub olduğumuz mədəniyyət də gerçək bir azərbaycanlı olmaq üçün məhz bu keyfiyyətləri tələb edir”, - deyə ekspert vurğulayıb.\nEkspert əlavə edib ki, Prezident İlham Əliyevin də qeyd etdiyi kimi, “Milli həmrəylik, məsuliyyət, milli birlik bu xəstəliyə qalib gəlməyə imkan verəcək”./Azərtac/